text: Peruskilpailun jälkeen kärjessä finaaliin lähti neuvostoliittolainen Afanasijs Kuzmins 598 pisteellä. Hän ampui ensimmäisenä kilpailupäivänä täydet 300 pistettä ja toisena päivänä 298 pistettä. Finaalissa Kuzmins ampui täydet 100 pistettä ja voitti olympiakultaa uudella finaali maailmanennätyksellä. Hän jätti toiseksi ennakkosuosikki Ralf Schumannin, joka oli hallinnut edellis vuoden kansainvälisiä kilpailuita ylivoimaisesti. Pronssille ampui unkarilainen Zoltán Kovács. Moskovan 1980 kultamitalisti ja Los Angelesin 1984 hopeamitalisti Corneliu Ion jätettiin tylysti jaetulle sijalle 18. tuloksella 588.


title: Ammunta kesäolympialaisissa 1988 – miesten 25 metrin olympiapistooli

text: Suomen edustaja Jouni Vainio jäi vasta sijalle 31. huonon ensimmäisen päivän 4 sekunnin sarjan, johon hän ampui vain 82 pistettä, takia.


title: Frank Marshall (shakinpelaaja)

text: Frank James Marshall (10. lokakuuta 1877 – 9. marraskuuta 1944) oli shakin Yhdysvaltain-mestari vuosina 1909–1936 ja yksi maailman vahvimmista shakinpelaajista.


title: Frank Marshall (shakinpelaaja)

text: Vuonna 1914 Pietarissa Marshall sai suurmestarin tittelin itseltään keisari Nikolai II:lta. Hän oli yksi viidestä alkuperäisestä tittelin saajasta. Muut olivat Emanuel Lasker, Aleksandr Alehin, Siegbert Tarrasch ja José Raúl Capablanca.


title: Frank Marshall (shakinpelaaja)

text: Marshallin mukaan on nimetty useita shakkiavausten muunnelmia. Marshallin gambiitti sekä toinen Marshallin gambiitti slaavilaisessa pelissä: 1.d4 d5 2.c4 c6 3.Nc3 e6 4.e4!?


title: WWE Cruiserweight Championship

text: WWE Cruiserweight Championship () on entinen mestaruus World Wrestling Entertainment -showpainiorganisaatiossa. Vielä kesäkuussa 2007 sitä hallitsi Chavo Guerrero. Hän hävisi sen niihin aikoihin Hornswogglelle, jolta se otettiin pois syyskuussa, kun Vickie Guerrero keinotteli sen häneltä pois sanoen, että hän sillä pelastaisi oman henkensä Jamie Noblelta. Sen jälkeen keskisarjan painijat kävivät vyöstä kovaa kilpaa, kunnes seuraavan vuoden WrestleManiassa vahvistettiin, että vyötä ei enää palautettaisi muiden WWE:n mestaruuksien joukkoon. Mestaruuden paluu on epätodennäköinen.


title: Robert Mangold

text: Robert Mangold (s. 12. lokakuuta 1937 North Tonawanda, New York) on yhdysvaltalainen taidemaalari. Mangold on toiminut Yhdysvaltain taide- ja kirjallisuusakatemian jäsenenä vuodesta 2001.


title: Robert Mangold

text:
Mangold piti ensimmäisen oman näyttelynsä Guggenheim-museossa vuonna 1971. Hänen työtään on esitelty useampaan otteeseen Whitneyn biennaalissa.
Hän on elokuvaohjaaja James Mangoldin isä.


title: Sin With Sebastian

text: Sin With Sebastian (oik. Sebastian Roth, s. 20. syyskuuta 1971 Neustadt an der Weinstraße) on saksalainen elektronista musiikkia esittävä artisti.


title: Sin With Sebastian

text: Hän oli uransa huipulla 1990-luvun puolivälissä, jolloin hänen singlestään ”Shut up (And Sleep With Me)” tuli maailmankuulu. Kappale nousi monissa maissa listaykköseksi. Suomessa kappale nousi Suomen viralliselle listalle loppukesästä 1995 ja pysyi yhdeksän viikkoa, joista parhain sijoitus oli 1. sija viikolla 35. Muita hänen hittikappaleitaan ovat muun muassa ”Golden Boy” ja ”He Belongs to me”, jonka hän lauloi duettona Marianne Rosenbergin kanssa.


title: Sin With Sebastian

text: Artisti teki paluun vuonna 2007 julkaisemalla singlen ”Fuck you (I am in Love)”.


title: Luxor Hotel

text: Luxor Hotel on hotellikasino Las Vegas Stripillä Nevadassa. Hotellin omistaa MGM Resorts International. Las Vegas Monorail kulkee Luxor Hotelin kautta.


title: Luxor Hotel

text: Luxor Hotelin teemana on nimensä mukaisesti muinainen Egypti. Hotellialueella on pyramidirakennuksen lisäksi kaksi zikkuratia muistuttavaa tornia ja niiden lisäksi massiivinen kopio Gizan sfinksistä ja suuri obeliski. Osa Egypti-aiheisista näyttelykohteista on siirretty museoon.


title: Luxor Hotel

text: Hotellin pyramidin alla on näytteillä alkuperäisiä tavaroita Titanicilta, Titanicin laivan osien ja jäävuoren jäljennöksiä sekä tilaa myös muille näyttelyille.


title: Samuel Reshevsky

text: Samuel Herman (Sammy) Reshevsky (26. marraskuuta 1911 – 4. huhtikuuta 1992) oli johtava yhdysvaltalainen shakin suurmestari. Hän voitti Yhdysvaltojen shakkimestaruuden kuusi kertaa putkeen, ja hävisi tittelinsä vuonna 1973. Hän oli kandidaattina shakin maailmanmestaruusotteluun kolme kertaa (1948, 1953, 1968). Hän oli myös shakkikirjailija.


title: Samuel Reshevsky

text: Reshevski syntyi Ozorkówissa Łódźin lähellä (silloinen Venäjän keisarikunta, nykyinen Puola) Hän kuoli New Yorkissa, Yhdysvalloissa.


title: Dynamiittityttö

text: Dynamiittityttö on Valentin Vaalan ohjaama suomalainen mustavalkoinen komediaelokuva vuodelta 1944. Juoni rakentuu tekoajankohdalleen tyypillisesti väärille henkilöllisyyksille ja yhteiskuntaluokkien välisille eroille. Hienostoneiti Marja haluaa säpinää elämäänsä ja sekaantuu rikollisten puuhiin. Hän tosin uskoo olevansa tekemisissä vain rosvoiksi naamioituneiden valeroistojen kanssa. "Dynamiittityttö" esitettiin televisiossa ensi kerran 12. tammikuuta 1963.


title: Dynamiittityttö

text: Reijosten huvilaa esittää Henry Nielsenin huvila Helsingin Kuusisaaressa. Elokuvaa kuvattiin myös silloisessa Kulosaaren huvilakaupungissa ja Kulosaaren Casinolla. Sivuosissa näyttelevät muun muassa Irja Elstelä, Tarmo Manni ja Arvi Tuomi.


title: Dynamiittityttö

text: Salaperäiset dynamiittimiehet pitävät kaupunkia pelon vallassa. Myös johtaja Jorma Reijosen konttori joutuu tihutyön kohteeksi. Johtajan tytär Marja Reijonen kaipaa jännitystä tylsään elämäänsä ja innostuu ryöstöstä, ovathan dynamiittimiehet ”viimeinen huuto”! Reijosille neuvotteluun saapunut rikospäällikkö Esko Vuoristo kiinnostuu Marjasta ja saattaa hänet ravintolaan, jossa odottavat Marjan ystävät Lempi Rae ja taiteilija Kari Honka. Takaisin kaupunkiin Marjan puolestaan saattaa salaperäinen arkkitehti Taisto. Kari ei käsitä ihailemansa Marjan kiinnostusta rikoksiin, ja päättää antaa tytölle opetuksen; hän pyytää kavereitaan esittämään rosvoliigaa Marjalle.


title: Dynamiittityttö

text: Viikonloppuna Esko vierailee Reijosten huvilalla. Myös Lempi tupsahtaa paikalle ja paljastaa Karin juonen Marjalle. Paikalle saapuu myös Taisto, joka vahingossa pudottaa kirjelappusen eteisen lattialle. Marja poimii sen arvellen sen liittyvän Karin juoneen. Illalla Marja menee kirjeen neuvojen mukaisesti Rahkosen autokorjaamolle, jossa kohtaa oikeat rosvot, joita hän pitää valerosvoina. Rosvot taas luulevat Marjaa pomonsa ”Jehun” lähettämäksi avustajaksi. Seuraavana päivänä Marja ja Kari lounastavat ulkona, ja jälleen arkkitehti Taisto sattuu paikalle. Marja möläyttää isänsä arvopapereiden olevan huvilalla. Marjan poistuttua Kari kertoo juonensa Taistolle, joka ehdottaa sen toteuttamista Reijosten huvilalla.


title: Dynamiittityttö

text: Aamulla Reijosten kotiapulainen lukee sanomalehdestä dynamiittimiesten viimeisimmästä ryöstöstä. Marja on ollut siinä mukana, ja käsittää kauhukseen olleensa tekemisissä oikeiden rosvojen kanssa! Siltä seisomalta hän ryntää poliisiasemalle ja paljastaa kaiken Eskolle. Hieman vastentahtoisesti Esko hyväksyy Marjan osallistuvan vielä yhteen keikkaan. Kohteena on Reijosten huvila, jonne Esko lähettää poliisit etukäteen nappaamaan roistot. Poliisipa pidättääkin Karin lähettämät valerosvot ja vie heidät mukanaan. Sen jälkeen Marja tulee huvilalle oikeiden dynamiittimiesten kanssa ja kohtaa Karin, joka on jäänyt yksin haahuilemaan huvilan pihamaalle. Sisällä huvilassa on läsnä kotiapulainen Ulla, joka nukkuu sikeästi keittiön takahuoneessa. Marja järjestää rosvoille viihdettä sillä aikaa kun poliisit kiitävät takaisin. He saapuvat paikalle viime hetkellä. Taisto paljastuu Jehuksi ja Marja pyörtyy. Hän vannoo haluavansa vastedes viettää niin tylsää elämää kuin suinkin...rikospäällikkö Vuoriston kanssa.


title: Dynamiittityttö

text: Elokuva sai marraskuussa järjestetyssä juhlassa 1945 kaksi Jussi-palkintoa:


title: Dynamiittityttö

text: Uuden Suomen kriitikko arvioi elokuvan olleen ”tervetullut piristys keskelle ankeaa syksyä”. Helsingin Sanomissa kriitikko Paula Talaskivi kirjoitti: ”Suomi-Filmin uutuus on sellainen hyväntuulisuuden täysosuma, ettei meillä moniin aikoihin ole sen vertaista tehtykään. – – Mutta Tetillä ja Vaalalla on ollut tukenaan myös sellainen armoitettu komedienne kuin Lea Joutseno, jonka vertaista meillä ei tällä alalla kerta kaikkiaan ketään muuta olekaan.” Vuonna 1988 Tapani Maskula arvioi: ”William Markus ja aivan erityisesti Tapio Nurkka sopivat mainiosti eloisan Lea Joutsenon aisapareiksi. Nurkan kuivan niukka komiikka ei ole saanut meillä liiemmälti seuraajia.” Kansan Uutisissa Antti Lindqvist luonnehti Joutsenoa ”ratkipirteäksi – – jota ilman elokuvalla olisi varsin vähän annettavaa”.


title: Dynamiittityttö

text: Televisioesityksen yhteydessäkin kritiikissä kiitetään Lea Joutsenoa "sotavuosien säkenöivimmäksi komedienneksi" (Arto Pajukallio, Helsingin Sanomat).


title: Artur Jusupov

text: Artur Jusupov (, s. 13. helmikuuta 1960 Moskova, Neuvostoliitto) on saksalainen shakin suurmestari sekä shakkikirjailija. Hänen paras ELO-lukunsa on ollut 2 680.


title: Artur Jusupov

text: Jusupovia on valmentanut ja mentoroinut Mark Dvoretski, jota pidetään maailman parhaana shakkivalmentajana. Jusupov on myöntänyt Dvoretskin vaikutuksen olevan suuressa osassa hänen menestyksessään. He perustivatkin yhdessä Dvoretski–Jusupov-shakkikoulun, jonka oppilaisiin on kuulunut muun muassa Pjotr Svidler.


title: Artur Jusupov

text: Jusupov on toiminut myös Viswanathan Anandin sekä Peter Lekon avustajana heidän tavoitellessaan shakin maailmanmestaruutta.


title: Petr Hába

text: Petr Hába (s. 1965) on tšekkiläinen shakin suurmestari. Hän sai suurmestarin arvonimen vuonna 1997.


title: Valeri Bondarenko

text: Valeri Bondarenko (s. 22. huhtikuuta 1953 Narva, Viron SNT, Neuvostoliitto) on virolainen jalkapallovalmentaja.


title: Valeri Bondarenko

text: Bondarenko on luotsannut seurajoukkueita päävalmentajana vuodesta 1991. Pisimmät pestit ovat olleet FC Norma Tallinnassa, FC Levadiassa sekä Trans Narvassa. Viron ja Suomen lisäksi Bondarenko on valmentanut pariin otteeseen Venäjällä. Valmentajana Bondarenkolla on myös paljon kansainvälistä kokemusta, sillä hänen valmentamansa joukkueet ovat usein olleet UEFA:n Mestarien liigan karsinnoissa, UEFA-cupissa, UEFA-cupin karsinnoissa sekä Intertoto-cupissa.


title: Valeri Bondarenko

text: Bondarenko on ollut myös Viron maajoukkuetehtävissä. Hän toimi A-maajoukkueen apuvalmentajana vuosina 1993–1994, sekä 18-vuotiaiden maajoukkueen apu- ja päävalmentajana vuosina 1998–1999. Bondarenko on saanut UEFA:n pro-lisenssin vuonna 2007.


title: Valeri Bondarenko

text: 14. huhtikuuta 2008 RoPS ilmoitti tehneensä hänen kanssaan 1+1-vuotisen sopimuksen. RoPS:aan Bondarenko siirtyi Viron pääsarjan Trans Narvasta sopimuksessaan olevan pykälän turvin, joka sallii valmentajan siirtymisen ulkomaille kesken kauden.


title: Valeri Bondarenko

text: 27. lokakuuta 2008 RoPS käytti option Bondarenkon sopimuksesta. 27. lokakuuta syntynyt uusi sopimus oli 1+1-vuotinen. 27. toukokuuta tasan puoli vuotta uuden sopimuksen tekemisestä Bondarenko sai potkut Rovaniemen Palloseuran päävalmentajan tehtävistä. Hänen tilalleen astuivat toistaiseksi päävalmentajan tehtäviä hoitamaan Mika Lumijärvi sekä Zeddy Saileti. Vuosina 2009–2010 Bondarenko valmensi Trans Narvaa. Tammikuussa 2011 hän siirtyi valmentamaan ruotsalaista Syrianskaa.


title: Glostrupin kunta

text: Glostrup on pääkaupunkialueella Tanskassa sijaitseva kunta. Vuoden 2012 alussa kunnassa oli 21 650 asukasta, ja sen pinta-ala oli 13,3 neliökilometriä. Kunnan keskustaajama on myös nimeltään Glostrup.


title: Glostrupin kunta

text: Kunta kuuluu Hovedstadsområdetin suurkaupunkialueeseen. Glostrupin kirkko on peräisin 1100-luvulta.


title: Saints & Sinners (Whitesnaken albumi)

text: Saints & Sinners on vuonna 1982 julkaistu Whitesnaken albumi. Vaikka albumi ylsikin Britanniassa listan top 10:een, se ei onnistunut toistamaan edellisen levyn menestystä, joka ylsi sijalle 2.


title: Saints & Sinners (Whitesnaken albumi)

text: Kappaleet ”Crying in the Rain” ja ”Here I Go Again” levytettiin myöhemmin uudelleen "1987"-albumille.


title: Saints & Sinners (Whitesnaken albumi)

text:
A-puoli
B-puoli


title: Come an’ Get It

text: Come an' Get It on vuonna 1981 julkaistu Whitesnaken viides studioalbumi. Se nousi Britanniassa listan sijalle 2 ja oli yhtyeen siihen asti julkaistuista albumeista suurin menestys. Kappaleet ”Don’t Break My Heart Again” (Britanniassa sija 17) ja ”Would I Lie to You” (Britanniassa sija 37) julkaistiin singlenä. Niistä tehtiin myös musiikkivideot.


title: Come an’ Get It

text: Vuonna 2007 "Come an' Get It" julkaistiin remasteroituna sisältäen kuusi bonuskappaletta.


title: Come an’ Get It

text:
A-puoli
B-puoli


title: Come an’ Get It

text: Vuoden 2007 uudelleenjulkaisulla on mukana seuraavat bonuskappaleet.


title: Snakebite

text: Snakebite on Whitesnaken debyyttialbumi. Se julkaistiin vuonna 1978.


title: Mihailo Pavićević

text: Mihailo Pavićević (s. 15. maaliskuuta 1958 Jugoslavia) on montenegrolainen koripallovalmentaja, joka toimi Korisliigassa viimeksi kaudella 2008–2009 Espoon Hongan päävalmentajana.


title: Mihailo Pavićević

text: Honka voitti hänen alaisuudessaan viisi Suomen-mestaruutta ja kerran Suomen cupin. Ennen ensimmäistä Suomeen tuloaan hän valmensi Belgradin Punaisen tähden kaudella 1997–1998 Serbia ja Montenegron mestariksi. Hongasta Pavićević siirtyi Montenegron pääsarjaan valmentamaan KK Mornar Basket Bar -joukkuetta, joka eteni kaudella 2011–12 hänen johdollaan välieriin. Kaudeksi 2012–13 Pavićevićilla oli sopimus Torpan Poikien valmentamisesta


title: Mihailo Pavićević

text: Toukokuussa 2016 Pavićević sai Montenegron koripalloliitolta vuoden pituisen toimitsijakiellon arvosteltuaan liiton toimintaa sosiaalisessa mediassa. Pavićevicin mukaan tili, jolta hänen kommenttinsa oli löydetty, ei ollut hänen.


title: Live at Hammersmith (Whitesnaken albumi)

text: Live at Hammersmith on Whitesnaken livealbumi vuodelta 1978. Se julkaistiin ainoastaan Japanissa.


title: Herlevin kunta

text: Herlev on Pääkaupunkialueella Tanskassa sijaitseva kunta. Vuoden 2012 alussa kunnassa oli 26 608 asukasta, ja sen pinta-ala oli 12,1 neliökilometriä. Kunnan keskustaajama on myös nimeltään Herlev.


title: Herlevin kunta

text: Herlev on perustettu vuonna 1909. Kunnan asutus kuuluu kuntarajat ylittävään Hovedstadsområdetin taajamaan.


title: Live...In the Heart of the City

text: Live...In the Heart of the City on Whitesnaken livealbumi vuodelta 1980. Se on äänitetty "Rolling Stones Mobilessa" eli The Rolling Stones -yhtyeen liikkuvassa studiossa.


title: Starkers in Tokyo

text: Starkers in Tokyo on vuonna 1997 nauhoitettu Whitesnaken livealbumi.


title: Ratmir Holmov

text: Ratmir Dmitrijevitš Holmov (, 13. toukokuuta 1925 – 18. helmikuuta 2006) oli venäläinen shakin suurmestari. Holmov oli yksi parhaista neuvostopelaajista 1950–1970-luvuilla. Hän voitti useita Itä-Euroopan turnauksia urallaan. Hän ei ollut kovinkaan hyvin tunnettu länsimaissa, koska kilpaili pääasiassa entisen Neuvostoliiton alueella.


title: Live: In the Shadow of the Blues

text: Live: In the Shadow of the Blues on Whitesnaken livealbumi vuodelta 2006. Se sisältää myös neljä uutta studiokappaletta.


title: Sergei Kuula

text: Sergei Tapio Kuula on Tero Tiittasen esittämä kuvitteellinen hahmo televisiosarjassa "Salatut elämät", joka oli sarjassa mukana vakituisesti vuosina 2012–2017, kunnes näyttelijä jätti sarjan. Sergei palasi sarjaan syksyllä 2018, jaksossa 3419. Hänen ensiesiintymisensä nähtiin kuitenkin jo vuonna 2008. Hän oleili Pihlajakadulla myös vuonna 2011.


title: Sergei Kuula

text: Sergei on Igor ja Helena Kuulan poika, Sebastian Vuorelan ja Antti Polvijärven veli sekä Niina Kanervan, jota ei ole koskaan tavannut, velipuoli. Hahmo on esiintynyt myös sarjaan perustuvissa elokuvissa "Nightmare – painajainen merellä" ja "Nightmare 2 – Painajainen jatkuu".


title: Sergei Kuula

text: Sergei yritti äitinsä Helenan kanssa kostaa Kari Taalasmaalle ja Romeo Arolle veljensä Sebastianin vankilaan joutumisen. Sergei ajautui asevälikohtaukseen Romeon Rafael-veljen kanssa, minkä seurauksena sai luodin selkärankaansa. Sergei halvaantui pitkäksi aikaa ja joutui tekojensa seurauksena vankilaan.


title: Sergei Kuula

text: Sergei pääsi vankilasta kuntoutuneena ja palasi äitinsä luokse Pihlajakadulle. Hän kuuli lapsuudenystävältä Antti Polvijärveltä Sebastianin valekuolemasta. Hän luuli, että Sebastian oli oikeasti kuollut ja päätti kostaa Korpille, jonka takia Sebastian lavasti kuolemansa. Helena lähti estämään Sergein kostoa Korpille, mutta kamppailun seurauksena Korppi tippui katolta alas ja kuoli. Myöhemmin kävi ilmi, että Heiskanen oli Korpin poika. Sergei osti ystävänsä Raunon omistaman dAmDaM-kahvilan ja alkoi pyörittää samalla huumekauppaa. Jiri Viitamäki ja Heidi Aaltonen saivat selville hämäräpuuhat ja yrittivät saada Sergeitä vastuuseen. Sergeillä oli myös suhde Isabella Holmin kanssa. Lopulta Sergein lapsuudenystävä Antti Polvijärvi nappasi ystävänsä taka-ajatuksenaan päästä pois Helsingin poliisin arkistosta, jonne oli joutunut tehtyään virkavirheen. Sergei joutui vankilaan.


title: Sergei Kuula

text: Sergei palasi takaisin sarjaan, kun Peppi Puolakka kävi katsomassa häntä vankilassa. Myöhemmin myös Helena ja Antti kävivät tapaamassa miestä. Sergein suunnitelma oli saada Antti puhumaan itsensä ulos vankilasta. Suunnitelman mukaisesti hänen vankilakaverinsa pahoinpiteli Sergein, minkä avulla hän sai Antin järjestämään itselleen koevapauden. Ehtoihin kuului, että Sergei suostui pitämään jalassaan seurantalaitetta sekä hankki työpaikan ja asunnon.


title: Sergei Kuula

text: Vankilasta päästyään Sergei esitti rakastavansa Peppiä, jotta voisi käyttää tätä hyväkseen kostaakseen Antille. Sergei lavasti Antin Pepin silmissä ilmiantajaksi, joka oli kertonut Sergeitä vastustavalle Ossi Puolakalle missä Peppi ja Sergei lounastivat. Kostosuunnitelman mukaisesti Peppi liittyi majatalo Amandassa iltaa viettäneen Antin seuraan. Antti juotettiin humalaan ja Sergei laittoi juomaan tyrmäystippoja. Peppi vei Antin tämän huoneeseen ”lepäämään”. Kun Antilta meni taju, Peppi lavasti tilanteen raiskausyritykseksi. Antti erotettiin virastaan. Kun Pepille paljastui Sergein käyttäneen häntä hyväkseen, Peppi perui raiskaussyytteen ja Antti palasi poliisiksi.


title: Sergei Kuula

text: Antti uhkasi toimittaa Sergein jälleen vankilaan. Sergei ja Helena uhkasivat Anttia hankkimillaan todisteilla tämän epämääräisestä toiminnastaan poliisina. Antti heitti todisteena toimineen kameran mereen, minkä vuoksi Sergei uhkasi tönäistä Antin veteen. Yllättäen Antti paljasti olevan Sebastianin kadonnut kaksosveli eli Helenan poika ja Sergein veli. Antti halusi, että tämä pysyisi heidän kolmen välisenä asiana. Sergei ja Antti sopivat riitansa, mutta Sergei halusi Antin jättävän hänet ja perheensä rauhaan. Isabella kuitenkin kertoi Sebastianille Antin olevan hänen kaksoisveljensä.


title: Sergei Kuula

text: Sergei huomasi rakastuneensa Peppiin oikeasti ja katui sitä, että kohteli tyttöä huonosti. Sergei yritti vakuutella tunteitaan, mutta Peppi ei tuntenut voivansa luottaa Sergeihin, joka oli ennenkin huijannut häntä väittäessään rakastavansa tyttöä. Sergei ei kuitenkaan luovuttanut, vaan päätti puheiden sijasta osoittaa teolla tunteidensa suuruuden. Sergei pyysi Pepiltä vielä yhtä mahdollisuutta ja kutsui tämän ravintolaan. Sergei kosi Peppiä, mutta ennen kuin tyttö ehti vastata, Antti saapui paikalle ja vangitsi edelleen seurantalaitetta pitäneen Sergein, joka oli liikkunut määrättyjen rajojen ulkopuolelle. Sergei kuitenkin selvisi huomautuksella.


title: Sergei Kuula

text: Pepin ja Sergein kihlajaisten jälkeen Pepin eno Ossi Puolakka meni saunaan Sergein kanssa ja juotti tämän humalaan. Sergein sammuttua Ossi raahasi hänet Rovaniemelle menevään junaan. Myöhemmin Peppi ilmoitti suostuvansa Sergein kosintaan ja haluavansa tämän vaimoksi. Pari meni naimisiin vankilassa Pepin kosinnan jälkeen ja Sergein vapauduttua vankilasta he muuttivat asumaan yhdessä Jirin ja Heidin kanssa samaan asuntoon.


title: Sergei Kuula

text: Peppi ja Sergei muuttivat edesmenneen Aarne Luomasen entiseen asuntoon. Mystinen vakooja alkoi ottaa salaa kuvia heistä ja Helenasta sekä lähetteli uhkausviestejä ja vakoili heidän liikkeitään. Helena ja Sergei saivat palapelin palasia, joista muodostui kuva viikatemiehestä ja viikatteen terällä istuvasta korpista. He uskoivat vainoajan olevan menehtyneeksi oletettu Korppi, mutta syylliseksi paljastui Heiskanen, Korpin poika. Heiskanen yritti räjäyttää Sergein, Pepin, Helenan, Sebastianin ja Isabellan tunnelissa, mutta nämä pääsivät pakoon ja uskoivat Heiskasen kuolleen räjähdyksessä. Seppo voitti kahden hengen lomamatkan yksityislentokoneella Havaijille. Lentokoneesta Seppo löysi kaapatut Sergein, Pepin, Sebastianin ja Isabellan vangittuina. Heiskanen myrkytti lentäjän ja ajoi lentokoneen pakkolaskeutumaan Siperiaan. Sergei, Peppi, Helena, Sebastian ja Isabella elelivät erämaasta löytyneessä mökissä, ja jonkin ajan kuluttua Heiskanen saapui paikalle aseen kanssa. Heiskanen ampui vahingossa Sebastiania, tarkoituksenaan ampua Isabellaa. Peppi synnytti tyttövauvan, jonka Heiskanen otti mukaansa ja vangitsi muut mökkiin. Hän päätti polttaa heidät elävältä, mutta Seppo ilmaantui paikalle ja ampui Heiskasen. Joukko onnistui palaamaan kotiin, mutta Seppo poistui Helsingistä. Taigaksi nimetyn lapsen ristiäisiin saapunut Veera Puolakka ei voinut hyväksyä Pepin mieheksi Sergeitä rikollistaustan vuoksi, joten hän lähti pois Pepin ja lapsen elämästä.


title: Sergei Kuula

text: Sergein vanha rikolliskumppani tarjosi ”hämärähommia”, joihin hän ei kuitenkaan suostunut. Sergei ja Peppi suunnittelivat uuden auton ostamista, mutta eivät saaneet lainaa Sergein rikollistaustan vuoksi. Sergei päätti suostua yhteen hämärähommaan, mutta keikan jälkeen rikollispomo Rampe kiristi Sergein uuteen keikkaan. Sergeitä puukotettiin, ja hän joutui sairaalaan. Peppi päätti erota Sergeistä ja muutti Taigan kanssa Lappiin.


title: Sergei Kuula

text:
Marianna Kurki huumasi Heidi Aaltosen, jonka Sergei löysi rappukäytävästä sekavana. Sergei selvitti totuuden Mariannasta, mutta tämä teki Sergeistä kaikkien silmissä pakkohoitoa kaipaavan mielenvikaisen. Sergeitä haastatellen totuutta jäljittelivät myös Elias Vikstedt ja Mariannan serkku Lari Väänänen, jotka Marianna vangitsi. Sergei ja Janne Haukkala kidnappasivat Mariannan kiristääkseen tiedon siitä, minne tämä on vanginnut pojat ja Heidin. He epäonnistuivat ja Sergei vietiin takaisin mielisairaalaan. Lopulta Kalle Laitela ja Miska Koistinen onnistuivat pelastamaan kaapatut. Marianna joutui samaan mielisairaalaan kuin Sergei ja luuli pitkään olevansa oikeasti Heidi, kunnes hänet saatiin lääkkeiden avulla palaamaan todellisuuteen. Sergei esitti sairaalassa kärsivänsä psykoosista, jotta saisi kostaa Mariannalle. Marianna avautui Sergeille lapsuudestaan ja Sergei näki kuinka tyttö katui tekojaan. Hän jopa alkoi säälimään Mariannaa.
Sergei palasi kotiin ja korjasi välinsä Helenaan sekä Sebastianiin.
Sergei alkoi ymmärtämään Mariannaa ja he ystävystyivät, vaikka Sergei oli epäilevä heidän suhteen. Pikkuhiljaa molemmille kehittyi tunteita. Sergei ja Marianna aloittivat suhteen Helenan ja Sebastianin pettymykseksi. Sebastian pyysi Sergein ex-vaimoa Peppiä käymään, he yrittivät yhdessä saamaan Mariannan ja Sergein eroamaan. Peppi ja Sergei palasivat yhteen vähäksi aikaa, kunnes Sergeille selvisi Pepin ja Sebastianin touhut. Hän käski Pepin ja Taigan lähtemään takaisin Rovaniemelle.


title: Sergei Kuula

text: Peppi palasi Helsinkiin vuoden 2015 lopulla ja sai töitä fysioterapeuttina. Peppi toi myöhemmin Taigankin Helsinkiin. Sergeillä ja Mariannalla oli tuolloin salasuhde, joka tuli ilmi, kun Amandassa vastakkaisesta huoneesta tuli Aki Nikkinen ja Peppi samaan aikaan. Heilläkin on suhde. Sergei ja Peppi lupasivat hyväksyä toistensa seurustelukumppanit Taigan takia. Kuitenkin Peppi erosi Akista sillä oli vielä rakastunut Sergeihin ja oli vain Akin kanssa että Sergei tulisi mustasukkaiseksi.


title: Sergei Kuula

text: Myöhemmin Monican järjestämisissä yllätys juhlissa kävi ilmi että Marianna on raskaana Sebastianille. Sen myötä Sergei katkaisi välit molempiin kuten myös Monica joka hääsi vielä Mariannan kodistaan. Lopulta Sergei halusi lähteä pakoon tätä kaikkea ja lähti Rovaniemelle Pepin ja Taigan luokse. Hän ajatteli että voisi aloittaa uudelleen Pepin kanssa. Kuitenkin hän soitti Mariannalle muttei sanonut puhelussa mitään, Peppi huomasi sen ja sanoi että Sergei rakastaa vielä Mariannaa. Niinpä Sergei palasi ja teki sovinnon molempien kanssa. Mutta Marianna saikin keskenmenon. Kun Marianna oli asunut jo pitkään Sebastianilla, niin tämä halusi että hän muuttaa pois. Lopulta Sergei tarjosi hänelle asuinpaikkaa, ja sanoi että rakastaa tätä ja Marianna väitti samaa vain että saisi Sebastianin uudelleen raskaaksi. Sillä Marianna oli saanut keskenmenon, josta vain Kristiina Pohjonen tiesi. Marianna sai kuitenkin häädettyä hänet kaupungista. Elias Vikstedt sai tietää Mariannan keskenmenosta ja antoi tälle vuorokauden aikaa kertoa siitä Sebastianille. Mariannan piti kuitenkin keksiä keino, miten Elias ei kertoisi kellekään, joten hän ajoi Eliaksen yli ja hän kuoli saamiinsa vammoihin. Kun Marianna yritti lavastaa keskenmenon lavastamalla Camilla Mustavaaran syylliseksi heittäytymällä portaita alas, Sergei sai tietää Mariannan keskenmenosta lääkäriltä. Niinpä Sergei ja Mariannan äiti Raakel Kurki yrittivät järjestää Mariannan mielisairaalaan. Sergeillä ei ollut silloin aavistustakaan Mariannan osuudesta Eliaksen kuolemaan. Marianna kuitenkin sai selville Sergein ja Raakelin juonesta. Hän piti Sergeitä ja Raakelia sidottuna, mutta he kumpikin selvisivät. Sittemmin sen jälkeen Mariannaa vainoamalla hän sai selville, että Marianna tappoi Eliaksen. Maaliskuussa 2017 Marianna tunnusti hautausmaalla Sergein kuunnellessa puun takaa, että on murhannut Eliaksen. Siksi tämä joutui vankilaan. Mutta kun Mariannaa oltiin siirtämässä toiseen vankilaan, poliisi kolkattiin ja Raakel ja Marianna tekivät kaksoisitsemurhan hukuttautumalla.


title: Sergei Kuula

text: Mariannan joudutta vankilaan Sergei oli poissa tolaltaan, varsinkin sen jälkeen kun Marianna ja Raakel tekivät itsemurhan. Sergei ja Sebastian myivät kuntosali Amadeuksen. Maalis-huhtikuussa 2017 Sergei aikoi katkerana ja pettyneenä suunnitella autovarkauksia, vaikka Sebastian yritti estää häntä, kun hän yritti varastaa autoa. Sebastian järjesti hänelle tapaamisen psykologin Pirita Saloniuksen kanssa, keneltä Sebastian itsekin oli saanut apua. Sergei puhui Piritan kanssa ja hänen olo helpottui, mutta hän kuitenkin jatkoi salaa kenenkaan tietämättä autojen varastamista ja myymistä Kari Taalasmaan autokorjaamon kautta. Kari suostui Sergein kanssa tekemään yhteistyötä sillä ehdolla, että tulot jaettaisi puoliksi. Lopulta Sergei ja Kari jäivät kiinni Lindalle. Sergei kiristi Lindan hiljaiseksi Lindan ottamilla lahjuksilla. Myöhemmin Sergei oli tuuraamassa Amandassa, ja Sebastian ehdotti vakkaripaikkaa siellä.


title: Sergei Kuula

text: Sebastianin ehdotuksen jälkeen Sergei päätyi kuitenkin murtautumaan autoon, jonka takapenkillä Alissa Mustavaara nukkui. Alissa alkoi kiristämään Sergeiltä rahaa videolla, jonka hän otti autovarkauksien yhteydessä. Sergei päättikin mennä töihin Amandaan rahanpuutteen vuoksi. Alissa myös ehdotti Sergeille yhteistyötä, jossa he aloittaisivat autovarkauksien lisäksi asuntomurrot. He yrittivät tätä, mutta epäonnistuivat. Seuraavaksi Alissa keksi, että Sergein pitää kidnapata hänet, jotta Gunnar Mustavaara voisi maksaa heille rahat, jotka he olivat velkaa Sergein autovarkauspomolle. Kun Sergei epäonnistuneiden yritysten jälkeen päätti lopettaa yhteistyön, Alissa pyysi isäänsä Akia Sergein tilalle. Sergei sai tietää Nikkisten toimista ja kiristi heiltä puolet rahoista, jotka hän myös sai. Aki ja Alissa lavastivat Sergein syylliseksi kidnappaukseen, joten hän joutui vankilaan.


title: Sergei Kuula

text: Sergei karkasi vankilasta ja lähti ajamaan autolla pois Helsingistä. Maantiellä hänen pakoautonsa kuitenkin räjähti ja Sergei jätti sarjan. Hahmon ruumista ei löydetty. Myöhemmin tuntematon henkilö ripotteli Sergein oletetut tuhkat Alissan päälle tämän nukkuessa. Myöhemmin selviää että Alissan vainoaja on Sergei, nimittäin tätä vastaan kerättiin todistusaineistoa Sergein mahdollisesta ”kuolemasta”.


title: Sergei Kuula

text: Sergei palasi sarjaan Taigan karattua Pietarilta, tämän mentyä juttelemaan hetkeksi työkaverinsa kanssa. Sittemmin Taiga on nähnyt Sergein muutaman kerran ja kertoi Pepille nähneensä tämän. Peppi ja tämän miesystävä Pietari näkivät hänet myös myöhemmin, ja alkoivat selvittämään kuoliko Sergei sittenkään. Peppi kävi jättämässä kirjeen Sergein haudalle, jossa hän sanoo haluavansa Sergein ottavan yhteyttä häneen. Sergei kävi nostamassa sen. Myöhemmin he näkivät sairaalassa, jossa Sergei kertoi miten asiat olivat menneet Alissa lähti hakemaan Akin luota tavaroita, ja Sergei oli siellä häntä odottamassa. Tästä Alissa järkyttyi ja lähti pakoon, myöhemmin Aki löysi hänet kotoaan ja hän joutui sairaalaan. Akin työpöydältä löytyi marmorikuula, tällä Sergei vihjasi siitä Akille että hän on elossa vielä. Sergei meni sairaalalle Alissan luo, mutta Alissa oli vajonnut koomaan. Alissa kuitenkin heräsi myöhemmin Akin pamautettua viinipullon auki. Pietari liittyi Akin joukkoihin mustasukkaisuudessaan ja löysikin Sergein piilopaikan. Pietari värväsi Lolan, joka oli ollut ennen onnettumuuttaan hyvä tietokoneiden kanssa, hakkeroimaan Sergein tietokoneen ja siinä he myös onnistuivat. He poistivat todisteet Akin ja Alissan osuudesta Sergein lavastukseen. Sergeillä kuitenkin oli muistitikku, jossa oli todisteet, se löytyi Taigan korun sisältä. Jonka Peppi löysi astuttuaan vahingossa sen päälle. He katsoivat sen Pietarin kanssa ja totuus paljastui Pepillekkin. Aki, Alissa ja Pietari lavastivat ryöstön, jossa kyseinen tikku varastettaisiin ja tämän jälkeen Aki ja Alissa heittivät sen mereen. Sergei meni suutuspäissään Akin toimistoon uhittelemaan, mutta kävikin ilmi että poliisit olivat siellä jo odottamassa.


title: Fritzlin insestitapaus

text:
Fritzlin insestitapauksessa Itävallan Amstettenissa asuva 49-vuotias (tapauksen paljastumishetkellä 73-vuotias) sähköinsinööri Josef Fritzl (s. 9. huhtikuuta 1935) huumasi ja vangitsi 28. elokuuta 1984 tuolloin 18-vuotiaan tyttärensä Elisabethin (tapauksen paljastumishetkellä 42-vuotias) kellariinsa ja piti tätä seksiorjanaan 24 vuoden ajan. Elisabet Fritzl synnytti isälleen tuona aikana kaikkiaan seitsemän lasta, joista yksi menehtyi kolme päivää synnytyksen jälkeen. Kolme lapsista Fritzl päästi myöhemmin vapauteen adoptoimalla nämä (lapset ilmestyivät yksitellen korissa Fritzlien talon edustalle, minne Elisabethin luultiin heidät salaa tuoneen).
Fritzlin epäillään käyttäneen seksuaalisesti hyväksi myös 19-vuotiasta tyttärensä tytärtä. Ensin syytteet kiellettyään Fritzl tunnusti maaliskuussa 2009 syyllisyytensä kaikkiin rikoksiin, joista häntä syytettiin, eli yli 3000 raiskausta, 24 vuoden pituinen vangitseminen ja yksi murha.


title: Fritzlin insestitapaus

text: Tapaus paljastui vuoden 2008 huhtikuussa, kun Josef toimitti Elisabethin synnyttämän ja nyttemmin sairastuneen vanhimman lapsen Kerstinin, 19, hoitoon ja lääkärit alkoivat kaivata naisen äitiä. Kerstinillä sanottiin olevan vakavia sisäelinsairauksia ja häntä pidettiinkin lähes kuukauden keinotekoisesti koomassa. Vaikka hänen henkensä ei ole enää sairaalalähteiden mukaan vaarassa, ovat lääkärit edelleen huolestuneita Kerstinin tilasta. Koko elämänsä kellarissa viettänyt Kerstin kärsi muun muassa huonosta ilmasta, liikunnan puutteesta ja yksipuolisesta ruokavaliosta.


title: Fritzlin insestitapaus

text: Fritzliä epäillään ainakin raiskauksista, vapaudenriistoista ja myös murhasta, sillä vuonna 1996 kolmipäiväisenä kuollut poikavauva olisi voinut normaalioloissa selvitä. Itävallan poliisin mukaan Fritzl onnistui salaamaan tapahtumat koko ajan omalta vaimoltaan. Talossa 12 vuotta asunut vuokralainen kuitenkin väittää Josefin Rosemarie-vaimon auttaneen miestään ruoan viemisessä kellariin.


title: Fritzlin insestitapaus

text: Fritzlin asianajaja Rudolf Mayer sanoi itävaltalaisen "Bild am Sonntag" -lehden haastattelussa 4. toukokuuta 2008, että Fritzl on hänen mielestään henkisesti sairas ja kuuluu suljettuun psykiatriseen hoitoon vankilan sijasta. Lausunnon vuoksi Mayer sai uhkauskirjeitä, joissa sanottiin, että hänet pitäisi lukita kellariin yhdessä Josef Fritzlin kanssa.


title: Fritzlin insestitapaus

text: Fritzl itse on kiistänyt olevansa hirviö ja korostaa, että Kerstin vietiin sairaalaan hänen ansiostaan. Fritzlin puolison sisar, Christine R., on kertonut, että ilman isäänsä kasvaneen Fritzlin äiti oli pahoinpidellyt tätä lapsena melkein joka päivä.


title: Fritzlin insestitapaus

text: Uusi paljastus tapahtui lokakuussa 2008, kun Fritzl väitti lukinneensa äitinsä 21 vuodeksi huoneeseensa. Fritzl kertoi muuranneensa huoneen ikkunat, jotta hänen äitinsä ei enää koskaan nähnyt päivänvaloa. Naisen kerrotaan kuolleen huoneessa vuonna 1980. Fritzl kertoi, ettei ollut saanut äidiltään koskaan rakkautta tai halauksia vaan ainoastaan hakkaamista. Asiaa tutkitaan.


title: Fritzlin insestitapaus

text: 14. marraskuuta 2008 Iltalehden sivuilla kerrottiin, että Elisabeth oli ensimmäistä kertaa raskaana jo vuonna 1986, mutta se päättyi keskenmenoon. Vasta sen jälkeen syntyivät seuraavassa järjestyksessä: Kerstin (vanki), Stefan (vanki), Lisa (adoptoitu), Monica (adoptoitu), kaksoset Alexander (adoptoitu) ja Michael (kuollut) 1996 ja Felix (vanki).


title: Fritzlin insestitapaus

text:
Maaliskuussa 2009 Fritzl tunnusti oikeudessa syyllistyneensä kaikkiin rikoksiin, joista häntä syytettiin mukaan lukien orjuuttamiseen, minkä hän oli aikaisemmin myöntänyt vain osittain sekä muutaman päivän ikäisenä kuolleen Michael-vauvan murhaan. Fritzlin mukaan hänen tyttärensä videoitu todistus sai hänet muuttamaan kantaansa ja hän sanoi olevansa pahoillaan.
Fritzl myös kertoi että tekonsa motiivi olisi se, että hän halusi pelastaa tyttärensä ulkomaailmalta ja huonolta seuralta.
Rikosten paljastuttua Fritzliä nimitettiin Suomen tiedotusvälineissä yleisesti insesti-isäksi.
Saksankielisissä maissa taas nimellä "Kellerinzestmonster" eli kellari-insestihirviö.


title: Fritzlin insestitapaus

text: Saksalaisyhtye Rammsteinin kappale "Wiener Blut" kertoo Fritzlin tapauksesta.


title: Fritzlin insestitapaus

text: Nykypäivänä Elisabeth asuu pienessä kylässä Itävallassa, jonka sijaintia ei ole kerrottu julkisuuteen. Hän asuu lastensa kanssa (myös Fritzlin adoptoimien). Kyläläiset ovat lupautuneet ilmoittamaan poliisille jos mahdollisia toimittajia tai liian kiinnostuneita ihmisiä nähdään liikkuvan kylän alueella. Elisabethilla ja hänen lapsillaan on uudet henkilöllisyydet. Ihmiset ovat toivoneet Elisabethiltä tv-haastattelua, joka luultavasti jää vain haaveeksi. Elisabeth toivoo rauhaa perheelleen ja nauttii vapaudestaan.


title: Fritzlin insestitapaus

text: Josef Fritzl syntyi 9. huhtikuuta 1935 Amstettenissa Itävallassa. Hän kasvoi perheen ainoana lapsena ilman isää Fritzlin isän jätettyä perheensä Fritzlin ollessa 4-vuotias.


title: Fritzlin insestitapaus

text: Valmistuttuaan Höhere Technische Lehranstaltista sähkötekniikan puolelta, hän työskenteli terästehtaalla Linzissä. Vuonna 1956, 21-vuotiaana, hän avioitui 17-vuotiaan Rosemarien kanssa. Fritzl ja hänen vaimonsa saivat kaksi poikaa ja viisi tytärtä.


title: Fritzlin insestitapaus

text: Vuonna 1967 Fritzl sai tuomion raiskauksesta. Vankeustuomion suoritettuaan hän hankki työpaikan rakennusmateriaaliyrityksestä Amstettenista, jossa työskenteli vuosina 1969–1971. Myöhemmin hän ryhtyi teknisten laitteiden myyjäksi kiertäen eri puolilla Itävaltaa.


title: Fritzlin insestitapaus

text: Vuonna 1972 Fritzl hankki majatalon läheisine leiriytymisalueineen Mondsee-järven rannalta. Hän pyöritti sitä yhdessä vaimonsa kanssa vuoteen 1996 saakka.


title: Fritzlin insestitapaus

text: Fritzl jäi eläkkeelle täytettyään 60, mutta jatkoi eräitä liiketoimiaan vielä työelämästä vetäydyttyään.


title: Fritzlin insestitapaus

text: Amstettenin talonsa lisäksi Fritzl omisti useita kiinteistöjä, joita hän vuokrasi. Amstettenin talo, jossa rikokset tapahtuivat sijaitsi osoitteessa Ybbsstraße 40.


title: Fritzlin insestitapaus

text: Josef Fritzl oli syyllistynyt vuonna 1967 24-vuotiaan naisen raiskaukseen ja saanut 18 kuukauden vankeustuomion. Lisäksi hänet on tuomittu raiskauksen yrityksestä ja itsensäpaljastamisesta.


title: Fritzlin insestitapaus

text: Poliisi alkoi insestitutkinnan yhteydessä selvittää, onko Josef Fritzlillä osuutta marraskuussa 1986 tapahtuneeseen 19-vuotiaan Martina Poschin selvittämättömään murhaan. Posch oli löydetty Mondsee-järven rantavedestä, 150 kilometrin päässä Amstettenista. Järven vastarannalla oli Josef Fritzlin vaimon pitämä täysihoitola. Tapauksen tutkintaa vaikeuttaa se, että poliisilla ei ole jäljellä käyttökelpoisia DNA-näytteitä.


title: Michael Adams

text: Michael Adams (s. 17. marraskuuta 1971) on brittiläinen shakin suurmestari. Hänen paras sijoituksensa on ollut neljäs FIDE:n listalla. Vuoden 2008 huhtikuussa hän oli listalla 14. ELO-luvulla 2729. Hän oli samalla myös paras brittiläinen pelaaja listalla.


title: Michael Adams

text: Adams on menestynyt hyvin shakin maailmanmestaruusturnauksissa. Hän on päässyt kolme kertaa semifinaaliin ja kerran finaaliin, jossa hän hävisi täpärästi Rustam Kasymdžanoville tie-break-peleissä.


title: Runosmäki-Raunistula

text: Runosmäki-Raunistula () on Turun 6. suuralue. Suuralue sijaitsee keskustan pohjoispuolella. Aikaisemmin suuralueen nimenä oli "Tampereentie" ja sen rajat olivat hieman erilaiset.


title: Runosmäki-Raunistula

text: Suuralueella asuu 14 485 asukasta (2014) ja sen vuotuinen väestönkasvu on 0,75%. Alle 15-vuotiaita on 13 % ja yli 65-vuotiaita 20 %. Alueen asukkaista suomea puhuu 93 %, ruotsia 2 % ja muita kieliä 5 %.


title: Runosmäki-Raunistula

text:
Suuralue koostuu seuraavista viidestä kaupunginosasta:
Näistä Kaerla, Raunistula ja Runosmäki kuuluvat osittain myös Länsikeskuksen suuralueeseen.


title: John Nunn

text: John Denis Martin Nunn (s. 25. huhtikuuta 1955 Lontoo) on englantilainen shakin suurmestari, shakkikirjailija ja -kustannustoimittaja. Hän on matematiikan tohtori vuodelta 1978 ja omaa tehtäväshakissa ratkaisemisen suurmestarin arvon.


title: John Nunn

text: Nunn oli perustamassa merkittäväksi nousutta shakkikustantamoa "Gambit Publications", jossa hän toimii shakillisena toimittajana. Hän on kuulunut maailman kymmenen vahvimman shakinpelaajan joukkoon sekä voittanut shakkitehtävien ratkaisemisen maailmanmestaruuden kolme kertaa: 2004, 2007 ja 2010..


title: John Nunn

text: Nunn on naimisissa saksalaisen naisten FIDE-mestarin, Petra Fink-Nunnin kanssa.


title: Mark Hebden

text: Mark Hebden (s. 1958) on englantilainen shakin suurmestari.


title: Mark Hebden

text: Hebden oli Britannian nopean shakin maailmanmestari vuosina 1990, 1994, 2001 ja 2005.


title: Hou Hsiao-Hsien

text: Hou Hsiao-Hsien (, pinyin: Hóu Xiàoxián; s. 8. huhtikuuta 1947) on kiinalainen elokuvaohjaaja. Hän syntyi Guangdongin maakunnassa manner-Kiinassa, mutta muutti pian perheineen Taiwaniin.


title: Hou Hsiao-Hsien

text: Hou voitti vuonna 1989 Venetsian elokuvajuhlilla Kultaisen leijonan elokuvasta "City of Sadness". Vuonna 2018 BBC:n kansainvälinen asiantuntijaraati äänesti sen kaikkien aikojen 20 parhaan ei-englanninkielisen elokuvan joukkoon.


title: Hou Hsiao-Hsien

text: Useat Houn elokuvat ovat olleet Kultainen palmu -ehdokkaina Cannesin elokuvajuhlilla. Vuonna 2015 hänet palkittiin Cannesissa parhaana ohjaajana elokuvasta "The Assasin".


title: Turo-Kimmo Lehtonen

text: Turo-Kimmo Lehtonen (s. 1968) on suomalainen sosiologi. Hän on tutkinut muun muassa kuluttamista, teknologiaa arjessa ja hygienian historiaa.


title: Rødovren kunta

text: Rødovre on Tanskan pääkaupunkialueella sijaitseva kunta. Vuoden 2012 alussa kunnassa oli 36 883 asukasta, ja sen pinta-ala oli 12,1 neliökilometriä. Kunnan keskustaajama on myös nimeltään Rødovre.


title: Rødovren kunta

text: Rødovre tunnetaan monikulttuurisena kuntana, jossa asuu runsaasti ihmisiä ympäri maailman. Rødovre on Järvenpään ystävyyskunta.


title: Tropicana Hotel & Casino

text: Tropicana Hotel & Casino on hotellikasino Las Vegas Stripin varrella ParadisessaNevadassa. Hotellia pyörittää Tropicana Entertainment LCC. Hotellissa on 22 kerrosta, 1 876 huonetta, ja hotellialueeseen kuuluu 5 667 m²:n laajuinen kasino. Nimensä mukaisesti Tropicana Hotel & Casinon teema on tropiikki.


title: Tropicana Hotel & Casino

text:
Tropicanan ensimmäinen hotellitorni, Paradise Tower, valmistui vuonna 1957, ja siinä on 21 kerrosta. 22-kerroksinen Island Tower valmistui vuonna 1986.
2. marraskuuta 2006 Tropicana Entertainment LCC ilmoitti julkisesti kahden miljardin dollarin korjauksista Las Vegasin Tropicanassa. Korjausten oli tarkoitus valmistua vuonna 2010. Uudistetussa hotellissa olisi ollut 9 290 m²:n kokoinen kasino, viisi hotellitornia ja niissä yhteensä 10 000 huonetta, 18 580 m²:n laajuinen kauppakatu sekä 20 ravintolaa ja loungea. Vuonna 2008 laajennussuunnitelmat jouduttiin kuitenkin pistämään jäihin kansainvälisen finanssikriisin seurauksena.


title: Tropicana Hotel & Casino

text: Tropicanan Web-sivut


title: Vallis Schröteri

text: Vallis Schröteri on Kuussa, lähellä Aristarkhos-kraatteria sijaitseva kiemurteleva laakso, "rilli". Jotkut havaitsijat sanovat laakson toista päätä "Kobran pääksi". "Kobran pää" on 6 km:n läpimittainen kraatteri 25 km Herodotos-kraatterista pohjoiseen. Laaksoalueen pisin läpimitta on 168 km. Laakson leveys on maksimissaan 10 km ja minimissään muutamia kilometrejä.


title: Vallis Schröteri

text: Laaksolla oletetaan olevan tuliperäinen alkuperä. Sen koordinaatit ovat 26.2° P 50.8° L.


title: Søllerød

text: Søllerød on kaupunki ja entinen kunta Tanskassa Rudersdalin kunnassa Region Hovedstadenin alueella lähellä Kööpenhaminaa. Kaupunki liitettiin Rudersdaliin vuonna 2007. Kaupunki on osa Hovedstadsområdetin suurkaupunkialuetta. Taajaman pinta-ala on 39,77 km² ja väkiluku 31 920 asukasta (2006).


title: Tårnbyn kunta

text: Tårnby on Pääkaupunkialueella Tanskassa sijaitseva kunta. Vuoden 2012 alussa kunnassa oli 41 151 asukasta, ja sen pinta-ala oli 66,0 neliökilometriä. Kunnan keskustaajama on myös nimeltään Tårnby.


title: Tårnbyn kunta

text: Kööpenhaminan lentoasema sijaitsee pääosin Tårnbyn alueella. Tårnby on perustettu vuonna 1370 ja Kastrupin kunta liitettiin siihen vuonna 1970.


title: Tårnbyn kunta

text: Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin.


title: Vallensbækin kunta

text: Vallensbæk on Pääkaupunkialueella Tanskassa sijaitseva kunta. Vuoden 2012 alussa kunnassa oli 14 565 asukasta, ja sen pinta-ala oli 9,5 neliökilometriä. Kunnan keskustaajama on myös nimeltään Vallensbæk.


title: Garðabær

text: Garðabær on kunta Islannissa lähellä Reykjavíkia. Kunnan pinta-ala on 68 km² ja väkiluku 10 139 asukasta. Kunta kuuluu Höfuðborgarsvæðiðin suurkaupunkialueeseen.


title: Platon (Kuun kraatteri)

text:
Platon on tumma kraatteri Kuussa "Montes Alpes"-vuoristossa "Mare Imbrium"in valtavan laavatasangon reunalla. Tämä kraatteri on eräs tunnetuista Kuun "maamerkeistä". Se näyttää Maasta katsoen soikealta, koska näkyy meille matalassa kulmassa. 109 km läpimittainen Platon on täyttynyt tummaksi jähmettyneellä laavalla, niin että se on vain 1 km syvä. Kraatterin reunat nousevat 2 km korkeuteen.
Platonin alueella on melko usein väitetty nähdyn. TLP- eli LTP-ilmiöitä, jotka ovat
valonvälähdyksiä, epätavallisia värikuvioita ja näkyvyyden utuisuuksia.
Platonista lounaaseen on Vallis Alpes -laakso.


title: Amstetten

text: Amstetten on kaupunki Itävallassa Ala-Itävallan osavaltiossa. Asukkaita kaupungissa on 23 046 (31.12.2005) ja väestötiheys on 441 as./km². Pinta-alaa Amstettenilla on 52,22 neliökilometriä. Amstetten kuuluu historialliseen Mostviertelin alueeseen


title: Amstetten

text: Ranskassa sijaitseva Ruelle-sur-Touvre on ollut Amstettenin ystävyyskaupunki vuodesta 1972 lähtien.


title: Amstetten

text: Huhtikuussa 2008 Itävallan poliisi paljasti paikallisen Josef Fritzlin pitäneen vuodesta 1984 saakka tytärtään Elisabethia seksiorjana kellarissaan.


title: Seltjarnarnes

text: Seltjarnarnes on kunta Islannissa lähellä Reykjavíkia. Kunnan pinta-ala on 2 km² ja väkiluku 4 453 asukasta (1. huhtikuuta 2008). Kunta kuuluu Höfuðborgarsvæðiðin suurkaupunkialueeseen.


title: Seltjarnarnes

text: Itsenäisyyspuolueella on ollut ylivalta kaupunginvaltuustossa vuodesta 1962 lähtien. Vuoden 2006 vaaleissa se sai 67,2 % äänistä ja viisi seitsemästä valtuustopaikasta.


title: Álftanes

text: Álftanes (vuoteen 2004 saakka "Bessastaðahreppur") on kunta Islannissa lähellä Reykjavíkia. Kunnan pinta-ala on 5 km² ja väkiluku 2 416 asukasta. Presidentin residenssi Bessastaðir sijaitsee kunnassa. Kunta kuuluu Höfuðborgarsvæðiðin suurkaupunkialueeseen.


title: Grenadan miehitys

text: Grenadan miehitys (koodinimeltään operaatio Urgent Fury, ) oli Yhdysvaltain vuonna 1983 suorittama Karibianmerellä sijaitsevan Grenadan saarivaltion valtaus. Miehitystä tukivat muutamat Grenadan pääministeri Maurice Bishopin murhaa ja saaren marxilaisuuteen suuntautumista vastustaneet Karibianmeren maat.


title: Grenadan miehitys

text: Yhdysvallat, Barbados, Jamaika ja muut Itä-Karibianmeren maiden järjestön jäsenmaat () tekivät 25. lokakuuta 1983 Grenadaan maihinnousun ja voittivat muutamassa päivässä grenadalaisten ja kuubalaisten vastarinnan kaataen pääministeri Hudson Austinin sotilashallituksen.


title: Grenadan miehitys

text: Vaikka miehitys otettiin sekä Yhdysvalloissa että Grenadassa hyvin positiivisesti vastaan väestön keskuudessa, sitä vastustivat länsimaissa etenkin Iso-Britannia, Trinidad ja Tobago ja Kanada.


title: Grenadan miehitys

text: Nykyään 25. lokakuuta on Grenadassa vapautuspäivä ja kansallinen vapaapäivä.


title: Grenadan miehitys

text: Vuosina 1958–1962 Grenada kuului osana lyhytikäiseen Länsi-Intian liittovaltioon. Vuonna 1967 Grenadalle myönnettiin Ison-Britannian liitännäisvaltion asema (), joka merkitsi, että Grenada oli vastuussa sisäisistä asioistaan, kun taas Iso-Britannia hoiti saaren puolustuksen ja ulkopoliittiset suhteet. Täysi itsenäisyys saavutettiin vuonna 1974 silloisen ministeristön puheenjohtajan Eric Gairyn johdolla, josta tuli Grenadan ensimmäinen pääministeri. Grenada säilyi kuitenkin Brittiläisen kansainyhteisön jäsenenä, ja kuningatar Elisabet II jäi saaren monarkiksi, jota edustaa saarella oleva kenraalikuvernööri. Grenadan kenraalikuvernööri oli tuolloin Leo de Gale (virassa 1974–1978).


title: Grenadan miehitys

text: Gairyn hallinto kehittyi hyvin itsevaltalaiseksi, mikä johti vasemmistolaisen New Jewel Movement -liikkeen (NJM) johtajan Maurice Bishopin suorittamaan vallankumoukseen maaliskuussa 1979 ja Gairyn pakoon Yhdysvaltoihin. Leo de Galen seuraaja Paul Scoon (virassa 1978 – 6. elokuuta 1992) pantiin joksikin aikaa viralta, mutta Bishop ja Scoon sopivat, että Grenada säilyisi Kansainyhteisön jäsenmaana – tosin monarkilla olisi vain seremoniallinen virka.


title: Grenadan miehitys

text: Bishop perusti Grenadan kansallisen vallankumoushallituksen, jonka poliittinen ideologia perustui marxismi-leninismiin. Hän ei suostunut pitämään vaaleja, eivätkä hänen marxilais-leniniläinen sosialistinen vakaumuksensa ja yhteistyönsä kommunistisen Kuuban ja Nicaraguan sandinistihallituksen kanssa miellyttäneet Grenadan naapurimaita Trinidad ja Tobagoa, Barbadosta, Dominicaa ja Yhdysvaltoja. Kuuba oli lähettänyt noin 700 neuvonantajaa, rakennusinsinööriä ja valtiosotilasta rakentamaan uutta lentoasemaa, jota aiottiin käyttää kaupallisten päämäärien lisäksi mahdollisesti sotilaallisiin tarkoituksiin.


title: Grenadan miehitys

text: Bishopin huonot suhteet Yhdysvaltoihin ja hyvät suhteet Kuubaan, Neuvostoliittoon ja Nicaraguaan johtivat siihen, että saarelle perustettiin vallankumoushallitus.


title: Grenadan miehitys

text: Bishopin vieraillessa Yhdysvalloissa häntä arvostelivat kotisaarella etenkin armeijan ylipäällikkö kenraali Hudson Austin ja varapääministeri Bernard Coard, jotka olivat olleet Bishopin kanssa tekemässä vallankumousta. He väittivät Bishopin pettäneen vallankumousaatteen.


title: Grenadan miehitys

text: Tästä seurasi valtataistelu Bishopin ja Coardin välillä, jossa jälkimmäistä tuki kenraali Austin. Bishop joutui kotiarestiin, ja hänet sekä useat muut teloitettiin myöhemmin St. George’sissa 19. lokakuuta 1983 tapahtuneen vallankaappauksen aikana. Hudson Austin nousi maan johtoon syrjäyttäen Coardin. Kaappauksen aikana saarella oli viitisenkymmentä kuubalaista sotilasneuvonantajaa ja noin 700 rakennustyöläistä, sotilasta ja insinööriä. Paul Scoon pantiin kotiarestiin, koska hän arvosteli Bishopin ja Coardin välistä valtataistelua.


title: Grenadan miehitys

text: Bishop oli jo alkanut militarisoida Grenadaa. Hallitus alkoi rakentaa kansainvälistä lentokenttää, johon se sai taloudellista apua Kanadalta ja Meksikolta. Maaliskuussa 1983 Yhdysvaltain presidentti Ronald Reagan kutsui rakennustyömaata ”neuvostoliittolais-kuubalaiseksi militarisoinniksi” ja potentiaaliseksi uhaksi Yhdysvalloille. Kiitotie oli 2 700 metriä pitkä ja sopiva sotilaalliseen käyttöön, kun taas kansainvälisen lentoaseman kiitotie olisi hiukan lyhyempi eikä niin leveä. Myös alueella olleet öljynjalostamot vahvistivat lentokentän tulevan sotilaalliseen käyttöön.


title: Grenadan miehitys

text: Lentokentän suunnittelua ja rakentamista alettiin suunnitella jo vuonna 1954, jolloin Grenada oli vielä siirtomaa. Eräs kanadalainen yritys, joka toimi Britannian valtion alaisuudessa, oli suunnittelemassa lentokenttää, mutta Yhdysvallat väitti, että todellinen tarkoitus olisi perustaa kuubalais-neuvostoliittolainen sotilastukikohta, joka olisi Karibianmeren suurin, sekä mahdollistaa Neuvostoliiton ja Kuuban asekuljetukset Keski-Amerikan vasemmistosisseille.


title: Grenadan miehitys

text: Bishop väitti, että lentoasemaa olisi tarkoitus käyttää kaupallisesti. Hänen mukaansa saaren toinen lentoasema, joka sijaitsi pohjoisosassa, oli liian pieni: jumbojettien laskeutuminen sinne olisi täysin mahdotonta, ja massaturismin kehityksen takia maahan olisi pakko rakentaa uusi lentokenttä.


title: Grenadan miehitys

text: Grenadalla oli tuolloin noin tuhat Yhdysvaltain kansalaista, pääasiassa lääketieteen opiskelijoita.


title: Grenadan miehitys

text: 13. lokakuuta vuonna 1983 varapääministeri Bernard Coard syrjäytti Bishopin verisessä vallankaappauksessa ja Bishop pantiin kotiarestiin. Tästä seurasi protesteja, ja Bishop onnistui pakenemaan, mutta hänet saatiin kiinni ja teloitettiin kahden uskollisen ministerinsä kanssa 19. lokakuuta. Puolustusvoimien komentaja kenraali Hudson Austin syrjäytti Coardin ja julisti saarelle sotilashallituksen. Kenraalikuvernööri Paul Scoon vangittiin ja pantiin kotiarestiin. Armeija julisti saarelle ulkonaliikkumiskiellon, jota uhmaavat teloitettaisiin heti.


title: Grenadan miehitys

text: Itä-Karibianmeren maiden järjestön jäsenmaat ja Scoon vetosivat Yhdysvaltoihin, jotta Kuuban ja muiden kommunististen maiden vaikutusvallan kasvaminen pysäytettäisiin Grenadalla.


title: Grenadan miehitys

text: Yhdysvaltain hallitus päätti lopettaa Grenadan väkivaltaisuudet sotilastoimella. Bishopin väkivaltainen kuolema, kenraalikuvernöörin vangitseminen, 700 kuubalaisen insinöörin läsnäolo, uuden lentokentän rakentaminen todennäköisesti sotilaallisiin tarkoitukseen ja noin tuhannen Yhdysvaltain kansalaisen läsnäolo saarella olivat syitä, joiden takia Yhdysvaltain hallitus päätyi sotilaallisiin toimiin saarella.


title: Grenadan miehitys

text: Kun Yhdysvallat aloitti miehityksen, Kuuba julkaisi dokumentteja, joissa väitettiin Bishopin murhan tapahtuneen 20. lokakuuta ja julisti, että saarella olleet kuubalaiset eivät olleet Bishopin murhan takana ja olivat saarella vain grenadalaisten teknisenä ja taloudellisena tukena.


title: Grenadan miehitys

text: Castro lähetti 22. lokakuuta vuonna 1983 Kuuban valtionedustajalle Grenadaan viestin, jonka mukaan kuubalaiset eivät ota osaa sotilaalliseen toimintaan, mikäli Yhdysvallat miehittäisi saaren, elleivät kuubalaiset joudu puolustautumaan ylivoimaa vastaan. Jos Yhdysvaltain joukot miehittävät kiitotiealueen, jossa kuubalaisia teknikkoja työskentelee tai yliopiston ja sen alueen, niin kuubalaiset voivat ryhtyä vastarintaan. Myös Grenadan sotilasjuntalle Castro halusi viestittää, ettei Kuuba aio sallia kuubalaisten lisäjoukkojen tuomista saarelle. Grenadassa olleet kuubalaiset sotilaat saivat vain oikeuden puolustaa rakennustyömaita ja muita hankkeita, jos Yhdysvallat uhkaa heitä lentoasema-alueella sotilaallisesti. Castron mukaan Grenadan hallituksella olisi myös moraalinen oikeus evakuoida kaikki Yhdysvaltain ja Ison-Britannian kansalaiset saarelta. Tähän Grenadan hallitus vastasi 23. lokakuuta, ettei se voi taata kaikkia Castron vaatimuksia ja olisi moraalitonta, jos grenadalaiset eivät ryhtyisi puolustamaan isänmaataan. Myöskään Grenadassa olevien kuubalaisten insinöörien osallistumista miehityksen vastaisiin toimiin ei voitu taata.


title: Grenadan miehitys

text: Grenadan miehitys alkoi 25. lokakuuta kello 05:00, jolloin Yhdysvaltain maavoimat ja laivasto aloittivat saarelle suurimman hyökkäyksensä Vietnamin sodan jälkeen.


title: Grenadan miehitys

text: Taistelut kestivät muutaman päivän, ja niihin osallistui noin 7 000 Yhdysvaltain armeijan sotilasta. Hyökkäykseen osallistui myös 300 Itä-Karibianmeren maiden järjestön yhteisarmeijan sotilasta.


title: Grenadan miehitys

text: Operaation aikana yhdysvaltalaisjoukkoja vastassa oli noin 1 500 grenadalaista ja noin 700 kuubalaista sotilasta. Saarella oli myös noin 60 neuvostoliittolaista, pohjoiskorealaista, itäsaksalaista, bulgarialaista ja libyalaista neuvonantajaa. Heti miehityksen alettua vastarinta Grenadassa oli kova. Monet vasemmistolaiset ja kuubalaiset sotilaat taistelivat tiukasti Yhdysvaltain armeijaa vastaan. Yhdysvallat lisäsi joukkojensa määrää noin 3 000 merijalkaväensotilaalla. Parin päivän kuluttua lähes kaikki vastarinta oli lyöty. Lopulta yhdysvaltalaiset voittivat ja vasemmistolaiset pakenivat saaren keskiosan viidakoihin jatkaakseen taistelua. Noin kuukaudessa Grenadan sotilashallinnon johtajat vangittiin ja edellä mainitut saarella olleet ulkomaalaiset pidätettiin ja koottiin yhteen.


title: Grenadan miehitys

text: Grenadalaisten vastarinta oli hyvin suunniteltua, ja Yhdysvallat joutui lähettämään saarille lisää joukkoja. Yhdysvaltain joukkojen tappiot olivat pienet: noin 19 sotilasta kuoli ja 116 haavoittui. Grenadalaisten tappiot olivat 45 kaatunutta ja 358 haavoittunutta. Siviiliuhrien lukumäärä oli 24. Kuubalaisten uhrien lukumäärä oli 24 kaatunutta ja 59 haavoittunutta. 638 otettiin sotavangiksi.


title: Grenadan miehitys

text:
Suurin osa Grenadan saarten asukkaista hyväksyi maihinnousun. Vallankumousneuvoston tekemät väkivaltaisuudet saarella olivat aiheuttaneet myös siviileihin kohdistuneita paineita.
Kuubalaiset sotavangit lähetettiin takaisin kotiin. Grenadalaisten vangittujen joukossa olivat pääministeri Bernard Coard sekä puolustusvoimien komentaja kenraali Hudson Austin, jotka olivat Bishopin murhan takana.
Ronald Reagan sai vahvaa tukea kotimaassa sekä republikaanisesta että demokraattisesta puolueesta. Reaganin lausahdus ”"Tulimme juuri ajoissa"” tuli tutuksi. Häntä kuitenkin arvosteltiin ulkomailla.


title: Grenadan miehitys

text: Kansainyhteisön maat, etenkin Britannia sekä Trinidad ja Tobago, arvostelivat miehitystä. Pääministeri Margaret Thatcher oli varoittanut presidentti Ronald Reagania, jotta tämä vielä harkitsisi Grenadan miehitystä.


title: Grenadan miehitys

text: Myöhemmin Reagan keskusteli asiasta puhelimessa Thatcherin kanssa ja pyysi häneltä anteeksi sitä ettei Britannian hallitusta informoitu kunnolla ennen miehitystä.


title: Grenadan miehitys

text: Yhdistyneiden kansakuntien yleiskokous tuomitsi miehityksen äänin 108–9. Miehityksen tuomitsevan päätöslauselman puolesta äänestivät Neuvostoliitto liittolaisineen, useimmat länsimaat sekä Pohjoismaat, Suomi mukaan lukien. Äänestyksestä pidättyi 27 valtiota, muiden muassa Britannia, Belgia, Länsi-Saksa, Kanada, Turkki ja Japani. Yhdysvalloissa herätti erityistä ihmetystä Suomen äänestyskäyttäytyminen, koska Suomi oli kolme vuotta aiemmin äänestänyt tyhjää YK:n yleiskokouksen käsitellessä Neuvostoliiton hyökkäystä Afganistaniin. Yhdysvaltain Helsingin-suurlähettiläs kävi ulkoministeriössä esittämässä paheksuntansa, ja Yhdysvaltain ulkoministeriö kutsui Suomen Washingtonin-suurlähettilään Richard Müllerin puhutteluun. Suomen silloinen ulkoministeri Paavo Väyrynen myönsikin, että "ajatellen Yhdysvaltain reaktiota on rehellisesti tunnustettava, että toisenlainen ratkaisu olisi ollut parempi". Pidättymällä äänestyksestä Suomi ei olisi Jukka Tarkan mukaan joutunut niin outoon seuraan kuin tammikuussa 1980 oli tapahtunut; silloin Suomi oli ollut lähinnä kolmannen maailman maiden ohella ainoa Afganistan-äänestyksestä vetäytynyt Euroopan maa.


title: Grenadan miehitys

text: Suomen linja joutui entistä kiusallisempaan valoon, kun YK:n yleiskokouksessa tuli pari viikkoa Grenada-äänestyksen jälkeen käsiteltäväksi päätöslauselmaehdotus, jossa tuomittiin vieraiden joukkojen jatkuva läsnäolo Afganistanissa. Päätöslauselma hyväksyttiin suurella äänten enemmistöllä, mutta Suomi pidättyi jälleen äänestyksestä. Suomessa syksyn 1983 Grenada- ja Afganistan-äänestysten jälkipyykki herätti kiihkeän julkisen keskustelun, jossa presidentti Mauno Koivistoa ja Sorsan hallitusta arvosteltiin ulkopoliittisen linjan epäjohdonmukaisuudesta.


title: Grenadan miehitys

text: 2. marraskuuta Yhdysvaltain puolustusministeri Caspar Weinberger ilmoitti, että operaatio Grenadassa oli ohi ja että Yhdysvaltain joukot kotiutettaisiin pian, ja joulukuun puoleen väliin mennessä kaikki taistelujoukot oli vedetty saarelta. Puolet joukoista kotiutettiin, loput jäivät saarelle pitämään järjestystä, kunnes Kansainyhteisön maiden omat valvontajoukot tulisivat saarelle vapauttamaan ne.


title: Grenadan miehitys

text: Kenraalikuvernööri Paul Scoon, joka oli ollut kotiarestissa ennen maihinnousua, vapautettiin, ja hänet määrättiin nimittämään uusi väliaikainen hallitus. Uudeksi pääministeriksi tuli Nicholas Brathwaite, jolla oli täysi valta, ennen kuin vapaat demokraattiset vaalit pidettiin uudestaan.


title: Maria Berger

text: Maria Berger (s. 19. elokuuta 1956) on itävaltalainen sosiaalidemokraattisen puolueen poliitikko ja Euroopan unionin tuomioistuimen tuomari.


title: Maria Berger

text: Berger opiskeli Innsbruckin yliopistossa oikeus- ja taloustiedettä ja valmistui 1984. Hän oli Euroopan parlamentin jäsenenä marraskuusta 1996 tammikuulle 2007, jolloin hänet nimitettiin Itävallan oikeusministeriksi. Berger toimi ministerinä joulukuulle 2008 ja palasi sitten Euroopan parlamenttiin. Parlamentin hän jätti heinäkuussa 2009, ja lokakuussa hänet valittiin Euroopan unionin tuomioistuimen tuomariksi.


title: Balkaarit

text: Balkaarit ("alaanit") ovat turkinsukuinen kansa Kaukasiassa Venäjään kuuluvassa Kabardi-Balkarian tasavallassa. Kabardi-Balkarian tasavallassa oli vuoden 2002 väestönlaskennan mukaan noin 105 000 balkaaria. Nimitys "balkaari" tulee luultavasti sanasta bulgaari tai bolgaari. Vuonna 1944 Stalin syytti balkaareja saksalaismielisiksi ja heidät kaikki pakkosiirrettiin asuinalueiltaan. Vuonna 1957 balkaarit päästettiin takaisin kotiseuduilleen.


title: Lotus 100T

text: Lotus 100T oli Gérard Ducarougen ja Martin Ogilvien suunnittelema Formula 1 -auto, jota Lotus-talli käytti kaudella . Voimanlähteenä autossa oli Hondan valmistama 1,5 litrainen kuusisylinterinen turbomoottori. Autoa kilpailuissa ajoivat brasilialainen hallitseva maailmanmestari Nelson Piquet ja japanilainen Satoru Nakajima.


title: Kathleen Sebelius

text: Kathleen Gilligan Sebelius (s. 15. toukokuuta 1948) on yhdysvaltalainen demokraattisen puolueen poliitikko. Hän astui virkaansa Kansasin osavaltion 44. kuvernöörinä 13. tammikuuta 2003. Edeltäjänä oli Bill Graves. Huhtikuussa 2009 hänestä tuli Yhdysvaltain terveysministeri. Hän erosi tehtävästä huhtikuussa 2014.


title: Kathleen Sebelius

text: Sebelius on John J. Gilliganin tytär.


title: Kathleen Sebelius

text: Cincinnatissa, Ohiossa syntynyt Sebelius on katolinen. Hän tuli valituksi Kansasin edustajainhuoneeseen vuonna 1986.


title: Jim Gibbons

text: James Arthur "Jim" Gibbons (s. 16. joulukuuta 1944) on yhdysvaltalainen republikaanisen puolueen poliitikko. Hän on toiminut Yhdysvaltain edustajainhuoneen jäsenenä vuosina 1997–2006 ja Nevadan kuvernöörinä vuodesta 2007 vuoteen 2011.


title: Jim Gibbons

text: Gibbons palveli Yhdysvaltain ilmavoimissa Vietnamin sodassa. Hän palveli myöhemmällä iällään myös Persianlahden sodassa.


title: Jim Gibbons

text: Gibbons on mormoni. Hän on joutunut uransa aikana useiden skandaalien pyörteisiin; häntä on syytetty niin lahjusten otosta kuin ahdistelustakin.


title: Eino Mäkinen

text: Eino Matias Mäkinen (13. kesäkuuta 1926 Kuru – 13. elokuuta 2014 Tampere) oli suomalainen raskaansarjan painonnostaja ja ensimmäinen suomalainen lajin arvokisavoittaja. Hän voitti Euroopan mestaruuden vuonna 1955, kaksi MM-mitalia ja yhteensä viisi EM-mitalia. Mäkinen osallistui neljiin olympiakisoihin ollen parhaimmillaan viides, mikä oli siihen mennessä paras suomalaissuoritus olympiatason painonnostossa. Urallaan Mäkinen edusti Kurun Ryhtiä, Tampereen Kisa-Veikkoja ja Tampereen Pyrintöä.


title: Eino Mäkinen

text: Työelämässä Mäkinen teki uran rakennusalan ylemmissä toimihenkilötehtävissä, ja hän toimi myös urheilun johtotehtävissä. Mäkinen oli Tampereen kaupunginvaltuutettu 16 vuoden ajan.


title: Eino Mäkinen

text: "Eikka" Mäkinen kertoi olleensa nuorena melko heikko mutta miehistyneensä armeijavuonnaan. Armeijassa painonnostoa harrastaneet kannustivat Mäkistä lajin pariin, ja Tampereella tämä tapasi Juhani Vellamon, jonka ohjeistuksella Mäkisestä tuli painonnostaja.


title: Eino Mäkinen

text: Mäkinen nosti ensimmäisenä suomalaisena yhteistuloksen 400 kg. Hänen sarjansa vuoden 1953 SM-kilpailuissa oli punnerrus 117,5kg, tempaus 120kg ja työntö 162,5kg, joista punnerrus ja tempaus olivat Suomen ennätyksiä ja työntö Pohjoismaiden ennätys. Kaiken kaikkiaan Mäkinen paransi raskaansarjan yhteistuloksen Suomen ennätystä 13 kertaa. Hänen parhaaksi sarjakseen jäi vuonna 1964 nostettu 472,5kg (142,5-150-180).


title: Eino Mäkinen

text: Vuonna 1953 Mäkinen oli maailmanmestaruuskisojen yhdeksäs ja EM-kisojen viides. Huomioitakoon, että 1950-luvulla MM- ja EM-kilpailut käytiin yhtä aikaa. Tuloksista poistettiin Euroopan ulkopuoliset nostajat ja katsottiin ketkä olivat Euroopan parhaat. Samana vuonna Mäkinen voitti Pohjoismaiden mestaruuden. Vuoden 1954 MM-kilpailussa Mäkinen oli neljäs ja EM-tuloksissa hopealla. Seuraavana vuonna Mäkinen saavutti uransa parhaan tuloksen, kun hän oli MM-kisoissa pronssilla kahden yhdysvaltalaisen jälkeen ja niin ollen EM-kisoissa mestari, kun yhdysvaltalaiset poistuivat edeltä. Mäkisen sijoitusta selittää osaltaan Neuvostoliiton taktikointi: maa laittoi höyhensarjaan kaksi painonnostajaa ja otti siinä kaksoisvoiton, eikä näin ollen voinut laittaa raskaaseen sarjaan yhtään nostajaa. Raskaaseen sarjaan Neuvostoliiton ei kannattanut laittaa nostajaa, koska Yhdysvalloilla oli ennakkoon kaksi ylivoimaista painonnostajaa (Paul Anderson ja Jim Bradford).


title: Eino Mäkinen

text: Mäkinen osallistui neljiin olympialaisiin. Vuoden 1952 kotikisat olivat vielä tutustumisreissu. Melbournessa 1956 ja Roomassa 1960 hän oli viides. Tokiossa 1964 tuli keskeytys, kun sormesta lähti nahka.


title: Eino Mäkinen

text: Suomen mestaruuksia Mäkinen saavutti 11 ja Pohjoismaiden mestaruuksia viisi kappaletta. Suomen ennätyksiä hän teki 36, ja maaotteluissa hän edusti Suomea 30 kertaa.


title: Eino Mäkinen

text: Mäkinen kilpaili myös kuulantyönnössä. Hänen vahvuutensa oli räjähtävä voima eikä niinkään tekniikka. Mäkinen voitti Kalevan kisoista kaksi hopea- ja kaksi pronssimitalia ja osallistui myös Suomi–Ruotsi-maaotteluun. Yhteensä maaotteluita kertyi Mäkiselle neljä kappaletta. Hänen ennätyksensä kuulantyönnössä oli vuoden 1958 Suomi–Ruotsi-maaottelussa työnnetty 16,29 metriä. Suomen ennätys tuolloin oli Reijo Koiviston 16,86 metriä.


title: Eino Mäkinen

text: Mäkinen toimi urheilu-uransa jälkeen muun muassa Méxicon 1968 ja Münchenin 1972 kesäolympialaisissa joukkueenjohtajana, Suomen Olympiakomitean hallituksessa ja valtuuskunnassa, Tampereen Pyrinnön puheenjohtajana, kansainvälisen paionnostoliiton teknisessä valiokunnassa ja Suomen Painonnostoliiton varapuheenjohtajana. Politiikassa Mäkinen toimi 16 vuotta Tampereen kaupunginvaltuustossa ja oli Kokoomuksen ehdokas vuoden 1979 eduskuntavaaleissa. Hän toimi myös kirkollisissa luottamustehtävissä ja oli Tampereen Reserviläiset ry:n ja Vapaussodan Perinneyhdistyksen jäsen.


title: Eino Mäkinen

text: Mäkinen valmistui rakennusmestariksi vuonna 1951, rakennusinsinööriksi vuonna 1955 ja rakennusarkkitehdiksi vuonna 1960. Vuosina 1955–1989 hän työskenteli Tampereen kaupungin talonrakennusosastolla ja rakennusvirastossa rakennusinsinöörin ja työpäällikön tehtävissä. Naistenlahden voimalaitos valmistui Mäkisen aikana, samoin Tampereen kaupungin pääkirjasto ja Hervannan kaupunginosa.


title: Eino Mäkinen

text: Vuonna 2009 Mäkisestä julkaistiin Lauri Järvisen kirjoittama kirja "Eino Mäkinen Kurun Karhu". Hänen perheeseensä kuuluivat Aila-vaimo ja Jukka Matti -poika. Mäkinen kuoli hyvissä henkisissä voimissa Tampereella 13. elokuuta 2014, 88-vuotiaana.


title: Elgin, Joliet and Eastern Railway

text:
Elgin, Joliet and Eastern Railway on yhdysvaltalainen "Class II" -luokan rautatie joka toimii Illinoisin ja Indianan osavaltioiden
alueella.


title: Elgin, Joliet and Eastern Railway

text: Loppuvuodesta 2007 Canadian National ilmoitti aikeistaan ostaa valtaosan yhtiön rataverkosta ja toiminnoista, kauppa odottaa vielä Surface Transportation Boardin hyväksyntää.


title: Elgin, Joliet and Eastern Railway

text: 175 mailin mittainen rautatie kulkee Chicagon esikaupunkialueen reunamilla kulkien Garystä, Chicagon eteläpuolelta Michiganjärven rannalta Jolietin ja Elginin kautta Waukeganiin Chicagon pohjoispuolelle jälleen Michiganjärven rantaan, muodostaen puoliympyrän. Radalta on siis yhteydet kaikkiin Chicagosta lähteviin eri yhtiöiden pääratoihin, joita kautta se lähettää ja vastaanottaa liikennettä. Yhteyksiä on myös mm. Indiana Harbor Belt, Belt Railway of Chicago, ja Chicago Rail Link -terminaalirautatieyhtiöihin. Radalla on myös monia sivuratoja ja raiteita. Suurin ja vilkkain ratapiha on Kirk Yard, 58 raiteen järjestelyratapiha Garyssa, joka käsittelee päivittäin yli 1000 vaunua. Myös Jolietissa on suuri noin 60 raiteen ratapiha, mutta sitä käytetään nykyään lähinnä ylimääräisten tavaravaunujen varastointiin ja se käsitteleekin vain noin 100 vaunua päivässä.


title: Elgin, Joliet and Eastern Railway

text: Radan varrella on paljon raskasta teollisuutta, mm. lukuisia terästehtaita, kemianteollisuutta, öljynjalostamoja, voimaloita, logistiikkakeskuksia ja konepajoja. Ehkäpä merkittävin asiakas on US Steelin massiivinen terästehdas Garyssa.


title: Elgin, Joliet and Eastern Railway

text: EJE hoitaa myös US Steel:in tehtaiden sisäiset vaihtotyöt, tehtailla operoi vuorokauden aikana noin 40 vaihtotyövuoroa.Sekä noin 5000 omaa tavaravaunua, lähinnä teräskelavaunuja.


title: Cetiosaurus

text: Cetiosaurus ("valaslisko") oli raskas, neljällä raajalla liikkunut sauropodi. Tämä puiden lehtiä ja saniaisia ravinnokseen syönyt hirmulisko oli 16 metriä pitkä ja painoi 11 tonnia. "Cetiosauruksen" pää oli todennäköisesti tylppä ja hampaat lusikkamaiset. Kaula ja häntä olivat lyhyemmät kuin myöhemmillä sauropodeilla. Sen selkäranka oli raskastekoinen verrattuna kehittyneempien sukulaistensa kevyempään ja osittain onttoon rankaan. "Cetiosaurus" eli 180-170 miljoonaa vuotta sitten keskijurakaudella. Sen fossiileja on löydetty Englannista ja Marokosta. "Cetiosaurus" luetaan heimoon "Cetiosauridae", johon kuului varhaisia sauropodeja.


title: Cetiosaurus

text: Keskijurakautisessa Englannissa eli "Cetiosauruksen" ohella muitakin sauropodeja. Myös teropodeja, harjaliskoja, kilpiliskoja ja ornitopodeja on löydetty samalta alueelta.


title: Cetiosaurus

text: Ensimmäiset "Cetiosauruksen" jäännökset löydettiin vuonna 1809 Englannin Oxfordshiresta. Se oli ensimmäinen löydetty sauropodi ja samalla yksi ensimmäisistä nimetyistä dinosauruksista. "Cetiosaurus" sai "valasliskoa" tarkoittavan nimensä siitä, koska ranskalainen vertailevan anatomian tutkija Georges Cuvier luuli sen luita aluksi valaan fossiileiksi, vaikka valaan fossiileja ei ole löydetty mesotsooisen maailmankauden kerrostumista. Kun vuonna 1841 Richard Owen nimesi "Cetiosauruksen", hän epäili sen olevan krokotiilimainen vesieläin.


title: Cetiosaurus

text: Myöhemmät löydöt kyseenalaistivat vanhat päätelmät. Vuonna 1848 geologian professori John Phillips löysi valtavan reisiluun, joka selvästi oli peräisin maaeläimeltä. Vasta vuonna 1869 löydettiin lähes kokonainen tukiranka samoista Oxfordshiren kerrostumista. Silloin Thomas Henry Huxley sai selville, että "Cetiosaurus" oli valtava nelijalkainen dinosaurus, jolla oli painoa jopa viiden norsun edestä.


title: Paraguayn sisällissota

text: Paraguayn sisällissota käytiin vuonna 1947 maaliskuusta elokuuhun Paraguayta hallitsevien konservatiivien ja hallitusta vastustavien kapinallisten välillä.


title: Paraguayn sisällissota

text: Kenraali Higinio Morínigo nousi Paraguayn presidentiksi vuonna 1940, edellisen presidentin José Félix Estigarribian kuoltua lento-onnettomuudessa. Maan hallitus valitsi puolustusministeri Morínigon presidentiksi kahden kuukauden ajaksi, kunnes vaaleilla valittaisiin uusi presidentti. Morínigo kuitenkin hylkäsi perustuslain ja hallitsi sotilasdiktaattorina. Hänen hallituskaudellaan maassa oli jatkuvasti levotonta: oli lakkoja, yleislakkoja ja opiskelijamellakoita. Paraguayn asevoimat saivat 45 prosenttia valtion tuloista, ja ne pysyivätkin uskollisina presidentille, murskaten hänen vastustajiensa vastarinnan.


title: Paraguayn sisällissota

text: Heinäkuussa 1946 Morínigo salli maassa poliittisen toiminnan, joka oli ollut kiellettyä vuodesta 1940 lähtien. Hän muodosti kaksipuoluehallituksen (Febrerista- ja Colorado-puolue), mutta 11. tammikuuta 1947 Febrerista-puolue erosi hallituksesta, syyttäen Morínigoa Coloradojen suosimisesta. Febrerista-puolue yritti johtajansa Rafael Francon (entinen Paraguayn presidentti) johdolla kaapata vallan muiden liberaalien sekä kommunistien avustamana ja maassa syttyi sisällissota. Tähän asti presidentille uskolliset asevoimat jakautuivat, lähes koko laivaston ja osan armeijasta asettuessa kapinallisten puolelle. Suurin osa upseereista (melkein neljä viidesosaa) oli kapinallisten puolella. Sisällissotaa käytiin maaliskuusta elokuuhun 1947, jolloin liberaalit kärsivät tappion, kun Morínigo oli saanut lähes koko maan hallintaansa.


title: Paraguayn sisällissota

text: Morínigo pysyi vallassa, kunnes 6. kesäkuuta 1948 hänet syrjäytettiin sotilasvallankaappauksella. Seuraavan 15 kuukauden aikana Paraguayssa oli 5 eri presidenttiä.


title: Matt Monro

text: Matt Monro (1. joulukuuta 1930, Lontoo − 7. helmikuuta 1985, Lontoo) oli englantilainen viihdelaulaja. Hän nousi kansainvälisesti maineikkaimpien kevyen musiikin laulajien joukkoon 1960-luvulla.


title: Matt Monro

text: Monron oikea nimi oli Terence Edward Parsons. Hän syntyi pohjoislontoolaisen viisilapsisen perheen kuopukseksi. Monron lapsuus oli ankara, sillä isä kuoli Monron ollessa vasta kolmivuotias, ja hänen äitinsä sairastui myöhemmin. Monro jätti koulun 14-vuotiaana ja liittyi armeijaan 17-vuotiaana, mikä vei hänet pari vuotta myöhemmin Hongkongiin. Monro oli laulanut pienestä pitäen, ja Hongkongissa hän osallistui määrätietoisesti useisiin paikallisiin kykykilpailuihin ja saavutti menestystä. Lopulta hän sai jopa oman radio-ohjelman: ”Terry Parsons Sings”.


title: Matt Monro

text: Hongkongin menestys ei kuitenkaan seurannut Monroa, kun hän palasi kotiin Englantiin. Hän ajoi linja-autoa, mistä periytyi myöhempi lempinimi ”laulava bussinkuljettaja”, ja loi yhteyksiä muusikoihin. Lopulta hän sai levytyssopimuksen levymerkki Decca Recordsilta pianisti Winifred Atwellin avulla. Atwell myös vaikutti taiteilijanimen ”Matt Monro” valinnassa; aiemmin Monro oli käyttänyt taiteilijanimiä "Terry Fitzgerald" ja "Al Jordan". Monro ei silti vieläkään saavuttanut suosiota, ennen kuin hän levytti salanimellä "Fred Flange" kappaleen ”You Keep Me Swingin” Peter Sellersin albumille "Songs for Swinging Sellers". Kappaleen tuoman maineen ansiosta levy-yhtiö Parlophonen George Martin teki sopimuksen hänen kanssaan. Vuorossa olivat Monron lukuisat menestyskappaleet, ensimmäisenä ”Portrait of My Love” (1960). Hän saavutti nopeasti suosiota Britannian lisäksi myös Yhdysvalloissa, mikä ei ollut tuohon aikaan tyypillistä − esimerkiksi Beatlesin menestys oli vasta edessä.


title: Matt Monro

text: Parlophone tuotti vuodesta 1960 lähtien kaikkiaan 19 Monron singlelevyä, kahdeksan EP-levyä ja neljä LP-levyä.


title: Matt Monro

text: Vuonna 1966 Capitol Records kaappasi laulajan itselleen, sillä se halusi kuolleelle Nat King Colelle manttelinperijän talliinsa. Uusi sopimus vaati muuttoa Yhdysvaltoihin, missä Monrosta tuli suosittu televisio- ja yökerhoesiintyjä. Aikaa myöten hän esiintyi stadioneilla ja parhaissa kabareissa viidessä maanosassa. Myöhemmin Monro teki vielä siirron Capitolilta Columbia Recordsiin.


title: Matt Monro

text: Monro työskenteli muiden muassa Quincy Jonesin, Nelson Riddlen, Mantovanin, Michel Legrandin, Henry Mancinin ja Lontoon filharmonisen sinfoniaorkesterin kanssa. Hänen uraansa kuului myös näytteleminen neljässä elokuvassa vuosina 1966−70 ja yli 40 mainoslevytystä. Hän edusti Britanniaa Eurovision laulukilpailussa 1964 kappaleella ”I Love The Little Things” ja sijoittui toiseksi Italian Gigliola Cinquettin jälkeen.


title: Matt Monro

text: Kulissien takana Monro joi ja tupakoi runsaasti, mikä ei vaikuttanut hänen esiintymiseensä, mutta hänen terveytensä kärsi. Hänellä diagnosoitiin maksasyöpä, joka oli niin pitkälle levinnyt, että maksansiirto olisi ollut turha. Huolimatta lähellä odottavasta kuolemasta Monro jatkoi esiintymislavoilla. Hän menehtyi lontoolaisessa sairaalassa 54-vuotiaana.


title: Matt Monro

text: Monro solmi eläessään kaksi avioliittoa, joista hänellä on yhteensä kolme lasta. Kuoleman jälkeenkin Monron suosio on ollut korkea ja hänen levytyksiään myydään cd-levyinä edelleen.


title: Afric Simone

text: Afric Simone (s. 17. heinäkuuta 1956 Maputo) on Mosambikista kotoisin oleva afrikkalainen popmuusikko. Hänen tunnetuimmat kappaleensa ovat "Hafanana" sekä "Ramaya", molemmat vuodelta 1975. Molemmat kappaleet on suomeksi levyttänyt Frederik.


title: Tapio (etunimi)

text: Tapio on suomalainen miehen etunimi. Nimi Tapio johtuu muinaissuomalaisesta metsänhaltija Tapiosta. Tapion nimipäivä on 18. kesäkuuta. Suomessa on vuoden 2015 maaliskuun alkuun mennessä ollut 138 065 Tapio-nimistä miestä ja muutama nainen (alle 20). Tapioiden (kuten Tapanienkin) lempinimi on usein "Tapsa".


title: Belt Railway of Chicago

text: Belt Railway of Chicago on yhdysvalloissa Illinoisin osavaltiossa toimiva "Class II" -luokan rautatieyhtiö. Yhtiön toimenkuvana on toimia välikätenä Chicagoon saapuvien eri rautatieyhtiöiden välillä hoitamalla näiden keskinäisiä vaihtotöitä. Asiakkaina ovat mm. CSX Transportation, Union Pacific, Norfolk Southern, BNSF Railway, Canadian National, Canadian Pacific, Indiana Harbor Belt, Iowa, Chicago & Eastern, Iowa Interstate, Chicago South Shore & South Bend, Indiana Rail Road, Wisconsin & Southern, South Chicago & Indiana Harbor, Chicago Rail Link sekä eräitä pienempiä rautatieyhtiöitä.


title: Belt Railway of Chicago

text: Yhtiöllä on noin 45 kilometriä päärataa ja noin 500 kilometriä sivuraiteita ja ratapiharaiteita. Toiminta keskittyy pääasiassa Clearing Yard -järjestelyratapihalle, joka on Chicagon alueen vilkkaimpia ratapihoja. Siellä käsitellään päivittäin 40–50 junaa, noin 8 400 tavaravaunua. Ratapiha on noin 9 kilometriä pitkä ja kattaa noin 3,2 neliökilometrin alueen. Se koostuu kuudesta eri osasta, mm. kahdesta ympäri vuorokauden toimivasta automatisoidusta laskumäestä.


title: Belt Railway of Chicago

text: Yhtiöllä on noin 520 työntekijää sekä mm. omat poliisivoimat.


title: Indiana Harbor Belt Railroad

text: Indiana Harbor Belt Railroad on yhdysvalloissa Chicagon alueella toimiva rautatieyhtiö. Sen toimenkuva on pääasiassa toimia välikätenä Canadian Pacific, CSX Transportation, ja Norfolk Southern-rautateiden yhdysliikenteelle. Muita asiakkaita ovat mm. Union Pacific, BNSF Railway, Canadian National Railway, Belt Railway Of Chicago, Iowa Interstate, Elgin, Joliet & Eastern, Chicago Rail Link, Chicago South Shore & South Bend, Chicago, Fort Wayne & Eastern, Indiana Rail Road, Wisconsin & Southern Railroad sekä South Chicago & Indiana Harbor. Yhtiöllä on myös laajat verkostot teollisuusraiteita Chicagon esikaupunkialueella.


title: Indiana Harbor Belt Railroad

text: Rataverkko koostuu 54 mailin pääradasta sekä sivuraiteista ja ratapiharaiteista, joita on noin 266 mailia. Suurimmat ratapihat sijaitsevat Blue Islandissa Illinoisissa sekä Hammondissa, Indianassa. Michigan Avenue Yard East Chicagossa on myös merkittävä, palvellen alueen terästeollisuutta.


title: Chicago Rail Link

text: Chicago Rail Link on Chicagon eteläpuolella toimiva "Class III"-luokan rautatieyhtiö jonka toimenkuvaan kuuluvat lähinnä sopimusvaihtotyöt sekä liikkennöinti noin 120 kilometrin mittaisella teollisuusraideverkostolla, joka on suurimmaksi osaksi alun perin kuulunut vuonna 1980 konkurssiin menneelle Chicago, Rock Island & Pacific-rautatielle. Irondalen ratapiha ja asiakasraiteet ovat peräisin Chicago & Northwestern-rautatieltä, joka on nykyisin osa Union Pacific-rautatieyhtiötä. Yhtiö on OmniTRAX-konserin omistuksessa ja sillä on 57 työntekijää. Veturimiehiä ja ratapihahenkilöstöä edustaa ammattilitto United Transportation Union. Heihin ei sovelleta liittovaltion laajuista työehtosopimusta, vaan paikallisesti sovittua erillistä työehtosopimusta.


title: Chicago Rail Link

text: Yhtiö tunnettiin aiemmin nimellä Chicago, West Pullman & SouthernYhtiö toimii alihankkijana mm. Iowa Interstate -yhtiölle, välittäen ja vastaanottaen sen vaunuja muille yhtiöille ja Chicagon alueen asiakkaille. CRL toimii myös alihankkijana kahdella Chicagossa sijaitsevalla CSX:n yhdistettyjen kuljetusten terminaalilla hoitaen niiden vaihtotyöt. Ratapihaa Irondalessa käytetään myös vuokrattavana säilytystilana eri yhtiöiden hetkellisesti tarpeettomille junanvaunuille. Tilaa on noin 1500 vaunulle.


title: Chicago Rail Link

text: Liikennöinti ratapihojen ulkopuolella tapahtuu pääasiassa öisin, sillä monet yhtiön junan kulkevat Metran lähiliikenneratojen yhteydessä.


title: Néstor Clausen

text: Néstor Rolando Clausen (s. 29. syyskuuta 1962, Arrufo, Argentiina) on jalkapallovalmentaja ja entinen jalkapalloilija. Hän voitti maailmanmestaruuden Argentiinan maajoukkueessa vuoden 1986 MM-kisoissa. Clausen oli pelipaikaltaan puolustaja.


title: Néstor Clausen

text: Néstor Clausen aloitti pelaajauransa Independientessä vuonna 1980. Siellä hän pelasi vuoteen 1988 saakka ja siirtyi sitten viideksi vuodeksi Sveitsin liigan FC Sioniin. Sveitsistä Clausen palasi Argentiinaan, jossa hän edusti Racingia, toistamiseen Independienteä sekä Arsenal de Sarandía. Néstor Clausen lopetti pelaajauransa vuonna 1998.


title: Néstor Clausen

text: Clausen kuului Argentiinan nuorten maajoukkueeseen vuoden 1981 alle 20-vuotiaiden MM-kisoissa. Aikuisten maajoukkueessa hän pelasi vuosina 1983–88 26 maaottelua ja teki niissä yhden maalin.


title: Néstor Clausen

text: Néstor Clausen aloitti valmentajauransa kasvattajaseurassaan Independientessä. Sieltä hän siirtyi Boliviaan The Strongestin peräsimeen kunnes palasi takaisin Argentiinaan valmentamaan. Kaksi viimeistä kautta Clausen on valmentanut Sveitsin liigassa. Kaudella 2006–07 hän valmensi entistä seuraansa FC Sionia ja kaudella 2007–08 hän on luotsannut Neuchâtel Xamax'ta


title: Néstor Clausen

text: Clausenin suku on lähtöisin Sveitsistä, jossa myös Néstor Clausen nykyisin asuu.


title: Rallicross

text: Rallicross on autourheilulaji, jota ajetaan suljetulla radalla modifioiduilla tuotantoautoilla tai tarkoitusta varten rakennetuilla kilpa-autoilla.


title: Rallicross

text: Rallicrossissa useita autoja lähtee samaan aikaan radalle ajamaan kolmesta kuuteen kierrosta. Näiden kierrosten kierrosaikojen perusteella 16 kuljettajaa jaetaan A-, B- ja C-finaaleihin. Näissä finaaleissa ajetaan tietty määrä kierroksia, ja ensimmäisenä maaliin tullut on voittaja.


title: Rallicross

text: Rallicross on suosittua Pohjoismaissa, Belgiassa, Alankomaissa, Ranskassa ja Britanniassa. Laji sai alkunsa vuonna 1967 brittiläisestä televisio-ohjelmasta, jossa ohjelmaan kutsutut rallikuljettajat ajoivat suljetulla radalla rallicrossia vastaavaa kilpailua. Nykyään maailman suurin rallicrosssarja on FIA:n järjestämä MM-sarja, FIA World Rallycross Championship.


title: Rallicross

text: Parhaat rallicrossautot kiihtyvät nollasta sataan kilometriin tunnissa alle 1,9 sekunnissa.


title: Rallicross

text: SM-Rallicrossin luokat:


title: Ari Varjus

text: Ari Juhani ”Vaakku” Varjus eli Arvid Vilperi on turkulainen muusikko, sanoittaja ja säveltäjä. Uransa kaupallisesti merkittävimmän osan muodostaa hänen Vilperin Perikunta -yhtyeen kanssa saavuttamansa menestys 1990-luvulla. Ennen Vilpereitä hän oli mukana yhtyeessä Lännenmiehet. Hän on pasunisti Acre Karin poika.


title: Ari Varjus

text: Nykyään Varjus toimii yhtyeissä Vaakku ja Vileeni sekä Vaakku ja patterihaukat sekä esiintyy paljon risteilyaluksilla. Hän teki Radio Auran Aaltoihin viihdeohjelmaa "Isi ja Tommi" Janne Porkan kanssa. Hän oli 1990-luvun alussa perustamassa Turkuun legendaarista Hupilupia muun muassa Jorma Teerijoen kanssa. Samoihin aikoihin hän kuului DBTL-ohjelmatoimikuntaan.


title: The Mirage

text: The Mirage on hotelli ja kasino Las Vegas Stripin varrella Paradisessa Nevadassa. Hotellia ja kasinoa pyörittää MGM Resorts International. The Miragen teemana on Polynesia. Hotellissa on 31 kerrosta ja yhteensä 3 044 huonetta. Hotelli- ja kasinoalueen yhteispinta-ala on 9 290 neliömetriä. Hotelli avattiin marraskuussa vuonna 1989. Hotellin erikoisuutena on Bare Lounge -uima-allasalue, jossa naiset voivat kulkea yläosattomissa.


title: Nasief Morris

text: Nasief Morris (s. 16. huhtikuuta 1981 Kapkaupunki) on eteläafrikkalainen jalkapalloilija.


title: Nasief Morris

text: Puolustajan paikalla pelaavan Morrisin ensimmäinen ammattilaisseura oli Santos Cape Town, johon hän liittyi vuonna 2000 ja pelasi siellä yhden vuoden. Hän ei kuitenkaan pelannut joukkueessa yhtään ottelua. Morris liittyi seuraavaksi kolmeksi vuodeksi Kreikkaan, FC Aris Salonikan joukkueeseen, jossa hän viimeisenä vuotenaan 2004 saavutti sekä Kreikan mestaruuden ja Kreikan cupin voiton. Kyseisenä vuonna hän debytoi myös Etelä-Afrikan maajoukkueessa ja uudessa seurassaan FC Panathinaikosissa.


title: Ulrika Eleonoran kirkko (Kristiinankaupunki)

text: Ulrika Eleonoran kirkko on Kristiinankaupungissa Raatihuoneen pohjoispuolisella mäellä sijaitseva vuonna 1700 valmistunut puukirkko. Se on Kristiinankaupungin merkittävimpiä nähtävyyksiä ja suosittu vihkikirkko, mutta on ainoastaan kesäkäytössä, eikä se siten ole vakituinen seurakuntakirkko. Se edustaa kaupungin vanhinta rakennuskantaa. Kirkko kuuluu Suomen 1700-luvun puukirkoista merkittävimpiin, ja se on säilynyt poikkeuksellisen autenttisena.


text: Kirkko on saanut nimensä leskikuningatar Ulrika Eleonoran mukaan, joka oli kuningas Kaarle XII:n äiti.


text: Kirkko on niin sanottu autiokirkko, mikä tarkoittaa, että se on jäänyt pois ympärivuotisesta seurakuntakäytöstä, kun lähelle on rakennettu uusi kirkko, josta on tullut seurakunnan varsinainen kirkko. Autiokirkkoja kuitenkin ylläpidetään, ja niistä saa kuvan entisajan vailla mukavuuksia olevasta kirkkotilasta. Kirkossa on järjestetty Korsholman musiikkijuhlien konsertteja.


text: Samalle paikalle oli valmistunut vuosina 1654–1658 kirkko, joka ankaralla ukonilmalla paloi salamaniskusta 16. kesäkuuta 1697, aikana jolloin seutua kohtasi muitakin vastoinkäymisiä. Nykyinen puukirkko jäi pois käytöstä 1897, kun tiilikirkko valmistui, ja oli hylättynä, kunnes se 1965 otettiin jälleen käyttöön kunnostuksen jälkeen. Ensimmäinen kellotapuli valmistui vuosina 1675–1679, mutta sen tilalle rakennettiin kirkon valmistuttua, jo 1702–1704, nykyinen kiviaitaan liittyvä kaksikerroksinen tapuli. Rakentajana oli Matts Larsson Murick.


text: Kirkko entistettiin vuosina 1958–1964 Museoviraston rakennuskonservaattori Thorvald Lindqvistin johdolla. Korjauksessa otettiin esille sisätilan 1700-luvun värit ja purettiin eteläseinustalle 1770-luvulla rakennettu lehteri. Kirkko sai 2005 Museovirastolta 50 000 euroa rungon korjaukseen, paanukatteiden uusimiseen ja paloturvallisuuden parantamiseen. Kristinestads Kulturfondin tehtäviin kuuluu tukea muun muassa Ulrika Eleonoran kirkon ylläpitoa ja korjausta myöntämällä apurahoja.


text: Kirkko on länsitornillinen kahden pilariparin tukipilarikirkko ja säilynyt ennallaan lukuun ottamatta ikkunoita, joita suurennettiin 1800-luvun alkupuolella. Suippohuippuinen torni on rakennettu kolmannekseltaan länsipään sisään ja hiukan kallellaan rakennusteknisen virheenvuoksi, ja sitä sanotaan joskus leikillisesti Kristiinankaupungin "Pisan torniksi". Paanukatto on itäpäästä aumattu, toisin kuin muissa tukipilarikirkoissa. Kirkon rakennustöitä valvoi Gabriel Saarenpää Lapualta. Kirkko on tyypillinen rannikkoseudun kirkko. Laivanrakennustaito näkyy kirkon kaarevassa sisäkattorakenteessa. Kirkkosalissa on pyörylöin koristellut sidehirret molempiin suuntiin. Sisätilojen penkit ja länsilehterit ovat alkuperäiset, saarnastuoli ajalta 1759–1761. Sakaristossa on tulisija vuodelta 1760. Ne olivat aiemmin tavallisia, mutta niitä on säilynyt vain muutama. Kirkossa on votiivilaivoja. Kuorin koilliskulmassa oleva urkulehteri, ja siellä olevat urut ovat 1770-luvulta. Kirkon ympärille valmistui kirkkotarha 1653. Sinne on aiemmin haudattu kaupungin merkkisuvut ja siellä on myös sankarihaudat. Tapulin vieressä oleva neljän yhteen rakennetun hautakappelin pulpettikattoinen rivistö on 1700-luvun lopulta.


text: Kristiinankaupungin seurakunta oli Lapväärtin emäseurakunnan alainen kappeliseurakunta vuoteen 1897. Kirkon omistaa Kristinestads svenska församling.


text: Kaupungin kappalaisen asunto oli ennen isoavihaa vaatimaton rakennus ja sijaitsi Kirkkotorin varressa. Isonvihan jälkeen kappalaiset asuivat länsiportin itäpuolella olleessa koulun uudessa rakennuksessa. Kappalainen C. A. Aspegren asui kuitenkin Kirkkotorin varressa omalla tilallaan, joka ostettiin hänen kuolemansa jälkeen 1769 seurakunnalle pappilaksi.


text: Kirkon urut on rakentanut urkurina ja urkujenrakentajana Kristiinankaupungissa ja Raumalla toiminut Nils Strömbäck, joka ensimmäisenä Suomessa käytti itsestään nimitystä "urkujenrakentaja". Strömbäck esitti vuonna 1775 kaupungin maistraatille tarjouksen, että hän rakentaisi kirkkoon urut ja jäisi urkuriksi. Tarjous hyväksyttiin, ja urut valmistuivat 1776. Maistraatti tarkasti urut alustavasti, mutta lopullisen tarkastuksen teki vuonna 1781 urkujenrakentajamestari Carl Wåhlström. Urut ovat yhdeksänäänikertaiset, niissä on sormio ja liitejalkio. Soittokoneisto ja hallinta ovat mekaaniset.


text: Urut olivat käytössä lähes 150 vuotta, kunnes uusi kirkko valmistui. Sen jälkeen sekä itse kirkko että urut jäivät rappiolle. Urkupillit hävisivät, ja ilmalaatikolle kertyi likaa. Soitinta puhdisti ja kunnosti 1980–1990-luvun vaihteessa Juhani Martikainen. Hän asensi kaksi uutta pilliriviä, toinen Principal. Urkuja voi kunnostuksen jälkeen jälleen soittaa. Alkuperäisestä soinnista ei saa tarkkaa kuvaa, koska jäljellä on vain muutamia suuria puupillejä ja kieliäänikertojen jäänteitä. Urut ovat alttarin vasemmalla puolella pienellä parvella, jonne mahtuu vain soitin sekä urkuri ja polkija. Urkujen kaappi on hyvin taidokkaasti tehty ja koristeellinen.


title: Voionmaa

text: Voionmaa voi tarkoittaa:


title: Jimmy Giuffre

text: Jimmy Giuffre (26. huhtikuuta 1921 Dallas, Texas, Yhdysvallat – 24. huhtikuuta 2008 Pittsfield, Massachusetts) oli yhdysvaltalainen klarinetisti, säveltäjä ja sovittaja. Hänellä on sisilialaisia sukujuuria.


title: Jimmy Giuffre

text: Giuffrella oli omia trioja, jotka soittivat kamarijazzia. Tärkein oli kokoonpano, jossa olivat mukana pianisti Paul Bley ja basisti Steve Swallow, joka koottiin uudestaan 1989. Hän levytti 30 albumia. Hänen säveltämänsä on Woody Hermanin big bandin esittämä maineikas "Four Brothers". Klarinetin lisäksi hän soitti alkuaikoina tenori- ja baritonisaksofonia. Hänet nähdään vuoden 1958 Newport Jazz Festivalilla kuvatussa elokuvassa "Jazzin juhlaa" ("Jazz on a Summer's Day").


title: Jimmy Giuffre

text: Myöhemmin hän siirtyi opettajaksi New Yorkin yliopistoon ja toimi 20 vuotta Bostonissa New England Conservatoryssa.


title: Af Schultén

text: Af Schultén [avšul'te:n] on suomalainen aatelissuku, joka on introdusoitu myös Ruotsin ritarihuoneeseen. Suomen ritarihuoneeseen suku on introdusoitu sukuna numero 163 Yksi sukuhaara on Suomessa korotettu vapaaherralliseen säätyyn, ja introdisoitu vuonna 1859 vapaaherrallisena sukuna numero 43.


title: Af Schultén

text: Ruotsissa aatelisarvo perustuu vuoden 1809 perustuslakiuudistukseen, jonka mukaan vain suvun päämiehellä on aatelisarvo. Suvun päämies on ollut edustettuna Ruotsin ritarihuoneella vuodesta 1980 lähtien.


title: Newport Jazz Festival

text: Newport Jazz Festival on vuosittain Yhdysvalloissa Newportissa järjestettävä jazztapahtuma. Sen perusti jazzimpressaario George Wein 1954 Elaine Lorillardin aloitteesta, jonka mies tuki perustamista taloudellisesti. Festivaali siirtyi New Yorkiin 1972, ja vuonna 1981 toiseksi festivaalipaikaksi tuli jälleen Newport. Sponsorinsa mukaan juhlasta on vuodesta 1986 käytetty nimeä JVC Jazz Festival.


title: Woody Herman

text: Woodrow Charles Herman eli Woody Herman (16. toukokuuta 1913 – 29. lokakuuta 1987) oli yhdysvaltalainen jazzmuusikko, laulaja ja big band -orkesterin johtaja. Hänen soittimiaan olivat klarinetti sekä altto- ja sopraanosaksofoni.


title: Woody Herman

text: Hermanin orkesteri valittiin useita kertoja parhaaksi jazzorkesteriksi. Herman hajotti menestyksekkään orkesterinsa 1946 omistautuakseen enemmän perheelleen. Toisen orkesterinsa hän perusti 1947, ja se toimi vuoteen 1987. Orkesterista on käytetty myös nimeä Four Brothers sen levyttämän maineikkaan ”Four Brothers” -kappaleek mukaan, jonka sävelsi Jimmy Giuffre. Lisäksi hänellä oli muita yhtyeitä.


title: Polemon I

text: Polemon oli Pontoksen kuningas vuosina 37 eaa.-8 jaa.


title: Polemon I

text:
Polemon oli kotoisin Laodikeiasta. Hänen isänsä oli reetori Zenon. Polemon ja hänen isänsä puolustivat Laodikeiaa parthialaisten hyökkäystä vastaan vuonna 40 eaa. Tästä hyvästä Polemon sai Rooman kansalaisuuden ja Marcus Antoniuksen tuen. Antonius teki Polemonista Kilikian ja Lykaonian prefektin vuonna 39 eaa. Antonius luovutti kuitenkin alueet Kleopatralle vuonna 37 eaa. ja teki Polemonista Pontokosen kuninkaan.
Polemon seurasi Antoniuksen mukana tämän sotaretkellä Parthiaa vastaan vuonna 36 eaa. Hän jäi parthialaisten vangiksi, mutta hänet vapautettiin vuonna 35 eaa. Polemon neuvotteli tämän jälkeen Antoniuksen ja Media Atropanen hallitsijan Artavasdeen kanssa. Vuonna 34 eaa. Antonius lisäsi Armenia Minorin Polemonin valtakuntaan.


title: Polemon I

text: Aktionin taistelun jälkeen Octavianus riisti Polemonilta Armenia Minorin, mutta lisäsi hänen valtakuntaansa Khersonesoksen, jonka valtaamisessa Agrippa auttoi Polemonia.


title: Polemon I

text: Kapinalliset murhasivat Polemonin Khersonesoksella vuonna 8. Polemonia seurasi Pontoksen hallitsijana hänen vaimonsa Pythodorida.


title: Petra Roth

text: Petra Roth (9. toukokuuta 1944 Bremen) on saksalainen poliitikko. Hänen puolueensa on CDU. Roth toimi Frankfurt am Mainin ylipormestarina vuodesta 1995 vuoteen 2012. Hän on Frankfurtin toisen maailmansodan jälkeisen ajan pitkäaikaisin ylipormestari. Siirtolais- ja huumepolitiikkaa koskevien näkemystensä vuoksi Roth lasketaan puolueensa vasemmistosiipeen.


title: Petra Roth

text: Roth liittyi CDU:hun muutettuaan Frankfurtiin. Hänet valittiin kaupunginvaltuustoon ja sen jälkeen Hessenin osavaltion parlamenttiin, jossa hän toimi vuodesta 1987 vuoteen 1995. Vuosina 1992...1995 Roth oli CDU Frankfurtin puheenjohtaja. 25. kesäkuuta 1995 hän voitti Andreas von Schoelerin ylipormestarinvaalissa ja 5. heinäkuuta hän aloitti toimensa Frankfurt am Mainin ensimmäisenä naispuolisena ylipormestarina. Kausi päättyi 1. heinäkuuta 2012, jolloin virkaan astui sosialisti Peter Feldmann.


title: Petra Roth

text: Ylipormestarinvaaleissa 2001 Petra Roth voitti toisella kierroksella niukasti pormestari Achim Vandreiken (SPD). 28. tammikuuta 2007 Roth valittiin ensimmäisellä vaalikierroksella kolmannelle virkakaudelleen. Hän sai 60,5 prosenttia äänistä.


title: Petra Roth

text: Vuonna 2001 Roth sai ranskalaiselta Kunnialegioonalta tunnustuksen palveluksistaan ranskalais-saksalaisen ystävyyden hyväksi. 21. toukokuuta 2005 Tel Avivin yliopisto myönsi Rothille "Doctor philosophiae honoris causa" -arvonimen hänen toiminnastaan ystävyyskaupunkien Tel Avivin ja Frankfurt am Mainin akateemisten ja kulttuuristen suhteiden edistämiseksi.


title: Petra Roth

text: Roth on koulutukseltaan vastaanottoapulainen ("Artzhelferin"). Hän jäi leskeksi vuonna 1994 ja hänellä on kaksi poikaa, jotka molemmat ovat juristeja.


title: Elizabeth Perkins

text: Elizabeth Perkins (18. marraskuuta 1960 Queens, New York, Yhdysvallat) on yhdysvaltalainen näyttelijä. Perkinsin ensimmäinen rooli oli Demi Mooren ja Rob Lowen kanssa elokuvassa "Muuten – se viimeöinen" (1986). Muita tunnettuja rooleja ovat olleet mm. Tom Hanksin kanssa elokuvassa "Big" (1988) ja Jeff Goldblumin kanssa elokuvassa "Kuin kissat ja koirat" (2001). Nykyään hänet tunnetaan Celia Hodesin roolista televisiosarjassa "Weeds", jossa hän on näytellyt vuodesta 2005 alkaen. Hän jätti sarjan vuonna 2010.


title: Elizabeth Perkins

text: Perkinsin äiti Jo Williams on ammatiltaan konserttipianisti ja isä James Perkins maanviljelijä ja kirjailija.


title: Elizabeth Perkins

text: Perkins oli naimisissa Terry Kinneyn kanssa vuosina 1984–1986. Perkinsillä ja Kinneyllä on yksi yhteinen lapsi. Vuodesta 2000 Perkins on ollut naimisissa Julio Macatin kanssa.


title: Kiipijäkerttuli

text: Kiipijäkerttuli ("Mniotilta varia") on pohjoisamerikkalainen varpuslintu, joka pesii maanosan itärannikolla Kanadasta Floridaan. Laji on harvinaistunut ja silmälläpidettävä. Suvusta tunnetaan vain yksi laji.


title: Kiipijäkerttuli

text: Kiipijäkerttuli muuttaa talveksi Karibian alueelle ja aina Peruun asti. Lintua tavataan satunnaisesti Britteinsaarilla, lähinnä Irlannissa.


title: Kiipijäkerttuli

text: Laji on 13 cm pitkä ja painaa 11 grammaa. Se on mustavalkoinen ja siivissä on kaksi valkeaa juovaa. Soidinpukuinen koiras on naarasta selkeämmän värinen. Se syö puunrungoista hyönteisiä ja hämähäkkejä puukiipijän tapaan. Laulu on korkea "vii-sii-vii-sii-vii-sii", kutsuääni kova "tik".


title: Arizona and California Railroad

text: Arizona & California Railroad on Yhdysvalloissa Mojaven autiomaassa, Arizonan ja Kalifornian osavaltioissa toimiva "Class III"-luokan rautatie. Rautatien rataverkko on noin 478 kilometrin pituinen, ja se on hankittu 1990-luvun alussa Atchison, Topeka and Santa Fe Railway -yhtiöltä, nykyiseltä BNSF Railwayltä. Yhtiön kotipaikka on Parker, Arizonan ja Kalifornian rajalla. Arizona and California Railroad on osa RailAmerica-konsernia.


title: Reijo Lehtinen

text: Reijo Antero Lehtinen (s. 17. huhtikuuta 1929 Helsinki) on suomalainen kirjailija.


title: Kauko Aalto

text: Kauko Emil Aalto (s. 14. maaliskuuta 1934 Jämsä) on suomalainen opettaja ja kirjailija.


title: Kauko Aalto

text: Aallon vanhemmat olivat puuseppä Emil Aalto (1897-1964) ja Elli Metsänen (ent. Mehtänen). Hän pääsi ylioppilaaksi Jämsän yhteiskoulusta 1953 ja hän valmistui kansakoulunopettajaksi Jyväskylän Kasvatustieteellistä Korkeakoulusta 1957. Aalto on kuvannut teoksissaan koulumaailmaa ja sen kautta yksilöä ja yhteiskuntaa.


title: Teuvo Hahl-Marjokorpi

text: Teuvo Samuli Hahl-Marjokorpi (s. 24. heinäkuuta 1930 Heinolan maalaiskunta – 11. huhtikuuta 2000 Lahti) oli suomalainen pääasiassa Lapin-aiheista kirjoittanut opettaja ja kirjailija.


title: Teuvo Hahl-Marjokorpi

text: Hahl-Marjokorpi kävi sahateollisuuskoulun 1951-1952 ja valmistui kansakoulunopettajaksi Raahen seminaarista 1958. Hän toimi äidinkielen opettajana Lahden ammattikoulussa ja hän oli myös Yleisradion selostajana vuodesta 1958 alkaen. Hahl-Marjokorpi teki myös kirjallisuusarvosteluja ja toimi Salpausselän kirjailijoiden puheenjohtajana 1968-1970 sekä 1979-1982.


title: Teuvo Hahl-Marjokorpi

text: Innokkaana Lapin-kävijänä tunnettu Hahl-Marjokorpi keräsi noin 700 linnunmunan kokoelman silloin kun munien kerääminen oli vielä laillista. Tämä kokoelma on nykyisin Oulun yliopiston eläinmuseossa.


title: Enola Gay (kappale)

text: Enola Gay on Orchestral Manoeuvres in the Darkin kappale vuodelta 1980. Sen on säveltänyt Andy McCluskey. Kappale kertoo Enola Gay -pommikoneesta, joka pudotti atomipommin Hiroshimaan 6. elokuuta 1945. Kappaleen sanat tuomitsevat atomipommin käytön. Kappaleessa lauletaan esimerkiksi ""Enola Gay, is mother proud of Little Boy today"" ja vielä ""it shouldn't ever have to end this way"".


title: Enola Gay (kappale)

text: Kappaleen sanojen tarkoituksena on saada kuuntelija miettimään, oliko atomipommin käyttö Japania vastaan toisen maailmansodan lopussa tarpeen. Sanoissa tulee vahvasti esiin kolme eri käsitettä: "Enola Gay," joka on B-29 Superfortress-pommikone, joka pudotti atomipommin; "Little Boy" oli pudotetun atomipommin kutsumanimi ja kellonaika "8:15," jolloin atomipommi räjähti Hiroshiman yllä. Pommin räjähdyksen seurauksena monet kellot pysähtyivät, jolloin voitiin puhua ""ajasta joka on aina ollut" ("And that's the time that's always been")."


title: Tore Torvbråten

text: Tore Torvbråten (s. 28. tammikuuta 1968) on norjalainen curlingpelaaja. Hän saavutti yhdessä Eigil Ramsfjellin, Jan Thoresenin, Stig-Arne Gunnestadin ja Anthon Grimsmon kanssa olympiapronssia Naganon olympialaisista 1998. Hän saavutti kaksi vuotta myöhemmin niin ikään pronssia Lausannen MM-kisoista.


title: NForce 790i

text: nForce 790i on Nvidian emolevypiirisarja. Nvidia lanseerasi piirisarjan maaliskuussa 2008.


title: NForce 790i

text: Piirisarja tukee Intelin 45 nanometrin valmistustekniikalla tehtäviä kaksi- ja neliytimisiä suorittimia Socket 775 -liitännällä.


title: NForce 790i

text: Piirisarja tukee Nvidian 3way SLI -tilaa, jonka ansiosta rinnakkain voi liittää jopa kolme näytönohjainta. Piirisarja tukee EPP 2.0 tekniikan avustuksella DDR3-muisteja aina 1 000 MHz kellotaajuuteen asti (2000 DDR).


title: NForce 790i

text: Piirisarja tukee kuutta SATA-liitäntää, kahta gigabitin verkko-ohjainta, kymmentä USB 2.0 -porttia, kahta PATA-liitäntää ja HD-ääniominaisuuksia.